هەواڵ / ڕاپۆرت :: 20/11/2019 :: 926 جار بینراوە\nنووسینی: ئەكبەر گەنجی\nرێكخراوی موجاهیدینی خەڵك رێكخراوترین گروپی دوژمنی كۆماری ئیسلامییە لە سیستمی تۆتالیتار و پۆڵاینی. بەجۆرێك كە پاش تێپەڕبوونی چەندین ساڵ هیچ ئەندامێكی ئەو رێكخراوە یەك وشە ناڵێت لەسەر چارەنووسی مەسعودی رەجەوی. ئەم رێكخراوە ئەزموونێكی گەورەی هەیە بۆ دزەكردنی ناو پایەكانی كۆماری ئیسلامی و ئەنجامدانی كردەوەی سەربازی و تیرۆركردن و سیخوڕی و هاوپەیمانیكردن لەگەڵ سەدامدا دژی ئێران.\nهەر كردەوەیەكی ناڕەزایەتی لە ئێران رووبدات دژی حكومەتی كۆماری ئیسلامی، سەركردەكانی ئۆپۆزسیۆن لە دەرەوەی وڵات هەوڵدەدەن بە جۆرێك لە جۆرەكان سوود لەو رووداوانە وەربگرن و خۆیان بكەن بە خاوەنیان.\nبۆ نموونە لایەنگرانی رژێمی شاهنشای وای رادەگەیەنن كە دەستیان هەبووە لە رووداوەكانی ساڵانی رابردوودا.\nئایا رێكخراوی موجاهیدینی خەڵك هیچ رۆڵ و ئامادەبوونێكیان لەم ناڕەزایەتییانەدا نەبووە و هیچ هەڵوێستێكیان بەرامبەر ئەو رووداوانە نییە؟ یاخود رێكخراوەكە هێندە بێ فیز بووە كە باسی كاریگەری خۆیان نەكەن بۆئەوەی نەبێت بەخۆهەڵكێشان؟ یاخود لە خۆپیشاندانەكاندا هیچ نیشانەیەك دەرناخەن و تەنیا و تەنیا بۆ خاتری خوا ئەم كارە دەكەن؟\nگومانی تێدا نییە ئەو هێزانەی كە لەلایەن موجاهیدینی خەڵكەوە رێكخراون بەشدارییان هەبووە لەم بزووتنەوە جەماوەرییەی دوایدا. بەڵام خۆیان زۆر باش دەزانن كە ئەگەر دروشمی رێكخراوەكەیان بڵێنەوە یان نیشانەیەك لە نیشانەكانی موجاهیدین ئاشكرا بكەن، پێش هەموو كەس لە لایەن خەڵكەكەوە رسوا دەكرێن موجاهیدین خاوەنی ناوبانگێكی هێندە خراپن كە ناتوانن خۆیان نیشان بدەن. لێرەدا پرسیارێكی گرنگ دێتە پێشەوە كە ئایا موجاهیدین لەم بزووتنەوە ناڕەواییەی دوایدا چ سوودێكی پێ گەیشتووە بە تایبەت كە ئەو لەگەڵ ئەمریكا و ئیسرائیل و سعودییە و كێ و كێدا چەندین جار كاری هاوبەشی كردووە و دەیكات؟\nهێزەكانی ئەم رێكخراوە كە لە ناوچە جیاجیاكانی ئێراندا هەن لەو خۆپیشاندان و رووداوانەدا چییان كردووە و هەوڵیانداوە بزووتنەوەی خەڵكەكە بە چ ئاڕاستە و لایەكدا ببەن. گومانی تێدا نییە موجاهیدینی خەڵك هەرگیز دژی جەنگ و تیرۆر و زەبر و زەنگ نەبووە بەڵكو بە شێوەیەكی بەربڵاو هەموو ئەو رێكارانەی بەكارهێناوە.\nلێدوانەكەی پێشووی مەسعودی رەجەوی زۆر راشكاوانە دەڵێت كە تەنیا لە ماوەی 1 ساڵدا زیاتر لە دوو هەزار كەسیان لە هێز و لایەنگرانی كۆماری ئیسلامی تیرۆركردووە. بەپێی راپۆرتە فەرمییەكان ئەم رێكخراوە لە جەنگەكەی سەدام حسێن دژی ئێران نزیكەی 96 هەزار سەربازی ئێرانی كوشتووە. رێكخراوێك ئەمە پێشینەكەی بێت مانای وایە ئەزموونی زۆری هەیە لە چۆنییەتی سوود وەرگرتن لە توندوتیژی. ئایا هێزەكانی موجاهیدینی خەڵك لە ناڕەزایەتییەكانی چەند رۆژی رابردووی خەڵكی ئێران دژی كۆماری ئیسلامی چیان كردووە؟\nوەڵامی ئەم پرسیارە ئایندەی هەموو دیموكراسی خوازەكان لەگەڵ (هیرۆینی زەبروزەنگ)دا رووناك دەكاتەوە. خەڵكی ئێران بە راستی دژی كۆماری ئیسلامی دەستیان داوەتە خۆپیشاندانی ئاشتی خوازانە و داواكارن گۆڕانكاری بناغەیی ئەنجام بدرێت، بەڵام پێویستە ببینین چ كەس و چ گروپێك هەوڵدەدەن ئەم بزووتنەوە جەماوەرییە بە ژەهری توندوتیژی پیس بكەن. كەسێك كە ئاوا ئامانجەكەی بەدیهێنانی كۆمارێكی دیموكراتخوازی پابەند بە ئازادی و دادپەروەری و مافەكانی مرۆڤەوە بێت زۆر باش دەزانێت كە توندووتیژی و تیرۆر و سووتاندنی شوێنە گشتییەكان و دزینی ماڵی میللەت ناتوانن بگەنە ئەو ئامانجە جوانانە.\nلە راستیدا ئەم كردەوانە ئەگەر فراوان ببن دەتوانن ئێران پەلكێش بكەن بۆ ناو زەلكاوی جەنگی ناوخۆ و لەتوپەت بوونی ئێران. ئەگەر شكستیش بخۆن ئەوا كۆماری ئیسلامی بوارەكان تەسكتر دەكاتەوە بە رووی میللەتدا.\nگریمان نەخۆشێك بۆ چارەسەركردنی ئازارە جەستەیی و دەروونییەكانی خۆی سەردانی پزیشكێك دەكات و پێی دەڵێت من بۆ چارەسەری نەخۆشییەكەم هیرۆین بەكاردەهێنم و تا ئێستا كاریگەر بووە. پزیشكەكە لە رووی بەرپرسیارییەتی و رەوشتی پیشەییەوە پێی دەڵێت ئەو هیرۆینە دەتكوژێت. رەوشتی پزیشكی بەرپرسیارییەتی مرۆیی ئەو رێگەی پێ نادات هیرۆین بۆ نەخۆشەكەی بنوسێت یان بۆ رزگاربوونی یەكجارەكی لە ئێش و ئازار ژەهری بۆ بنووسێت.\nتوندوتیژیی هیرۆین و ژەهرە، ئایا كەسانی دیموكراتخواز و ئاشتی پەروەر دەبێت پەنا ببەنە بە توندوتیژی و كاری تێكدەرانە. ئێمە لەم سەردەم و رۆژگارەی ئێستاماندا پێویستمان بە رابەرانی وەك گاندی و مارتیم و لۆسەركینگ و دایكە تێریزایە خەباتی نا توندووتیژ هەم زۆر بە چاكی بووەتە بەرنامەی خەبات و هەم ئەزموونێكی جوانی بە یادگار لە كۆمەڵگا جۆراوجۆرەكاندا بەجێهێشتووە.


هاتووچۆی هه‌ولێر هۆشداری به‌سه‌رجه‌م شۆفێران و هاوڵاتیان ده‌دات\n8/1/2019 - 10:35\nله هه‌ولێر به‌فر ده‌بارێت\nله‌ئاگاداریه‌كدا كه‌وێنه‌یه‌ك ده‌ست مالپه‌ری كوردستان تیڤى كه‌وتووه ، به‌ڕێوه‌به‌رایه‌تى هاتووچۆی هه‌ولێر ئاگاداری سه‌رجه‌م شۆفێران و هاوڵاتیان له‌باره‌ی شه‌پۆلێكى به‌فر و باران بارین ده‌كاته‌وه\nهاتووچۆی هه‌ولێر رایده‌گه‌ێنێت ، به‌پێی ڕاگه‌یه‌نراوێكی به‌ڕێوه‌به‌رایه‌تی كه‌شناسی و بومه‌له‌رزه‌زانی هه‌رێمی كوردستان پێشبینی ده‌كرێت له 48كاتژمێری داهاتوو بارسته هه‌وایه‌كی سارد ڕوو له‌هه‌رێمی كوردستان بكات\nله ئه‌مشه‌وه‌وه كاریگه‌ریه‌كه ده‌ست ده‌كات و سه‌ره‌تای به‌باران ده‌بێت و دواتر بۆ به‌فر ده‌گۆڕێت ، به‌فر بارینه‌كه سه‌نته‌ری شاره‌كانیش ده‌گرێته‌وه به‌شاری هه‌ولێریشه‌وه تاكو 24كاتژمێر به‌رده‌وام ده‌بێت ، دواتر كه‌شه‌كه ئاسایی ده‌بێته‌وه بارسته هه‌وایه سارده‌كه ده‌مینێته‌وه ، ده‌بێته هۆی به‌سته‌له‌ك و شه‌خته دروستبون\nهاتووچۆی هه‌ولێر رایده‌گه‌ێنێت ، شوفێرانمان ئاگادار ده‌كه‌ینه‌وه كه‌وا خۆیان و ئۆتۆمبێله‌كانیان بۆ ئه‌م كه‌شه ئاماده‌بكه‌ن وه پابه‌ندی ئه‌م خالانه‌ی خواره‌وه بن بۆسه‌لامه‌تیان:\n1. تیژڕۆیی نه‌كردن ، لێخوڕین به خێراییه‌ك كه كه‌متر بێت له‌وه‌ی كه به‌هێماكانی هاتووچۆ دیاریكراوه چونكه تیژڕۆیی ده‌بێته هۆی كۆنترۆل له‌ده‌ستدان.\n2. به‌هۆی كه‌مبونه‌وه‌ی ئاست و مه‌ودای بینین سه‌رچاوه‌ی مه‌ترسیه‌كان زوو نابینرێن بۆیه واچاكتره جگه له‌تیژڕۆیی نه‌كردنه‌كه شوفێران ئاستی ته‌ركیزیان به‌رز بێت وه خۆیان خه‌ریك نه‌كه‌ن به‌شتێكی تر جگه له‌شوفێریه‌كه.\n3. له‌كاتی چون بۆ سه‌فه‌ر بۆناوچه شاخاویه‌كان پێویسته زنجیر له‌تایه‌كانیان بده‌ن ، له‌ناوه‌ندی شه‌قامه‌كان ده‌رنه‌چن ، نه‌چنه سه‌ر شۆلده‌ره‌كان ته‌نانه‌ت بۆ وێنه‌گرتنیش.\n4. له‌كاتی دروستبونی شه‌خته و به‌سته‌له‌ك ده‌بێت خێراییه‌كان له‌نێوان 30تاكو 50 بێت بۆ ئه‌وه‌ی ئه‌گه‌ر توشی مه‌ترسیه‌ك بون توشی برێككردنی له‌ناكاو نه‌بنه‌وه كه‌ئه‌مه ده‌بێته هۆی هه‌ڵخلیسكانیان.\n5. واچاكتره له‌حاله‌تی پێویست نه‌بێت سه‌فه‌ری ناوچه شاخاویه‌كان نه‌كرێت تاكو كه‌شه‌كه ئاسایی ده‌بێته‌وه چونكه مانه‌وه له‌ناوچه‌ی شاخاوی وه‌داخرانی ڕێگایه‌كان له‌سه‌ریان مه‌ترسی ده‌خاته سه‌ر ژیانیان.\n6. به‌ر له‌ده‌رچون وسه‌فه‌ر كردن به‌ئۆتۆمبیله‌كان ته‌نانه‌ت بۆمه‌ودا نزیكه‌كانیش پێویسته دڵنیابن له‌باشی كاركردنی سیستمی پاككردنه‌وه‌ی جامه‌كانی ئۆتۆمبێل وه پێویسته لاستیكی ماسیحه‌كان باش بن.\n7. له‌كاتی به‌فر بارین و ته‌مدا پێویسته گلۆپی ته‌م دابگیرسێنن ته‌نانه‌ت له‌كاتی ڕۆژیشدا چونكه چه‌ند گرنگه ببینیت ئه‌وه‌نده‌ش گرنگه بینراو بیت.\nاغتيال ناشط عراقي آخر ورمي جثته في الشارع\nمسؤول امريكي: الفصائل التي تسلحها إيران تقترب من الخط الأحمر\nمشعان الجبوري يكشف اسماء 3 أشخاص رفضوا ترؤس الحكومة\nمظاهرات حاشدة وسط بغداد مع انتشار القبعات الزرق لحمايتهم من المندسين\nرئيس حكومة إقليم كوردستان يجتمع بقناصل ورؤساء البعثات الدبلوماسية المعتمدة في الإقليم\nمجلس وزراء كوردستان يصادق على مشروع قانون حول التقاعد والرواتب\nلا يريدون ان يعدموا خياراتهم من خلال الزج في مشروع ذرائعي يلبي رغبات وقتية عابرة\nإعادة افتتاح جسر كوير بعد تحديثه


حکومەتی بریتانی پارساڵ بە ئاگاهێنراوەتەوە لە هاتنی شێوەی ڤایرۆسی کۆرۆنا – Zaher Baher\nحکومەتی بریتانی پارساڵ بە ئاگاهێنراوەتەوە لە هاتنی شێوەی ڤایرۆسی کۆرۆنا\nبە گوێرەی ڕاپۆرتێکی ڕۆژنامەی گاردیانی ئەمڕۆ لە لایەن National Security Risk Assessment بە ڕاپۆرتێکی 600 لاپەڕەیی کابینەی حکومەتی لە پەتای ئەنفلۆنزە و شێوەیەك لە ڤایرۆسی کۆرۆنا ئاگەدار کردۆتەوە ، خاڵەکانی ڕێگریکردنیشی ئاماژەپێداوە و تەنانەت باسی مانەوی خەڵکی لە ماڵەکانیانا کردووە.\nڕاپۆرتەکە بە درێژی لەسەر هەموو لایەنە زەرەرمەندەکانی ئەو نەخۆشییە وەستاوە، بەڵام بە هەر هۆکارێک بوبێت حکومەت هیچ بایاخێکی پێنەداوە.\nلە خاڵە گرنگەکانی نێو ڕاپۆرتەکە، ئەمانەی خوارەوەن:\nپەتاکە بە 3 شەپۆل دەێت کە هەر شەپۆلێکیشی بۆ 15 هەفتە دەخایەنێت و هەر شەپۆلێکیش لە هەفتەی 6 و 7 دا دەگات لوتکە واتە زۆر ترین قوربانیی دەخاتەوە.\nلە سەدا 50 دانیشتوانی بریتانیا تووش دەبن و لەوەش زیاتر دەبێت.\nسەرەنجام ئەم ڤایرۆسە کۆتایی بە ژیانی 65.600 کەس دەهێنێت.\n1،312،000 توشدەبێت و پێویستیان بە خەستەخانە دەبێت، لەمانەش 328،000 پیویستیان بە چاودێرییەکی خەست خۆڵ دەبێت.\nلە سەدا 17 بۆ لە سەدا 20 شوێنەکانی سەرکار بەتاڵ دەبن ، واتا کرێکارانیان نایەنەوە بۆ سەر کار.\nخەسارەی بریتانی دەچێتە 2.35 تریلۆن پاوەند.\nتەنانەت لە کۆتایی پەتاکەدا چەند مانگێك یا چەند ساڵێکی دەوێت تاکو بەشی تەندروستی بگەڕێتەوە سەر حاڵەتی ئاسایی خۆی.\nتورەەییەکی زۆر لە لایەن خەڵکەوە دروستدەبێت دەربارەی چونێتی مامەڵە و کاردانەوەی حکومەت بە نەخۆشییەکە.\nتا ئێستا بەرپرسانی حکومەت هیچ ڕاگەیاندنێکیان یا دیمانەیەکیان سەبارەت بەم ڕاپۆرتە نەکردووە بەڵام ئەوەی ئاشکرایە حکومەت بەرپرسیارە لە مردنی هەر یەکێك لەو 20،000 کەسەی کە تا ئێستا مردوون و ئەم ماڵکاولییەی کە خەڵکی بەسەریدا هاتووە .\nPrevious postورە وری ناڕەزایی دژ بە حکومەتی بریتانی سەبارەت بە خراپی بارودۆخی بەشی تەندروستیمان\nNext postجیاوازی نێوانی حکومەتی بریتانی و کوردستان لە گەمژاندنی خەڵکیدا\nПривет. Если вдруг кто-то задавался вопросом как можно взломать страницу в соц сети, (ну допустим друга…) – ДА, это можно сделать, заказав хакинг у мастеров этого дела. Снизу урл, где ты можешь это заказать!


Home›هەواڵ›کوردستان›یه‌كێتى خه‌ڵاتى پزیشك و كارمه‌ندانى نه‌خۆشخانه‌ى قه‌ڵاى تایبه‌ت به كۆرۆنا ده‌كات\nله به‌رامبه‌ر ئه‌رك و ماندوبوونیان له چاره‌سه‌ركردنى تووشبووانى ڤایرۆ‌سی كۆرۆنا، مه‌ڵبه‌ندى گه‌رمیانى یه‌كێتى خه‌ڵاتى رێزلێنان ده‌به‌خشێته 120 پزیشك و كارمه‌ند و فه‌رمانبه‌رى نه‌خۆشخانه‌ى قه‌ڵاى تایبه‌ت به كۆرۆنا له گه‌رمیان.\nپۆڵا تاڵه‌بانى به‌رپرسى مه‌ڵبه‌ندى گه‌رمیانى یه‌كێتى به SNNى راگه‌یاند: وه‌كو مه‌ڵبه‌ندى گه‌رمیان ئه‌مرۆ له مه‌راسیمێكدا خه‌ڵاتى رێزلێنانمان به‌خشییه پزیشك و كارمه‌ندانى نه‌خۆشخانه‌ى قه‌ڵا ئه‌مه‌ش له پاى ئه‌و خزمه‌ت و ئه‌رك و ماندوبوونه‌ى ئه‌وان كه پێشکەشیانكردووه به‌خه‌ڵكى گه‌رمیان.\nوتیشى: به پێویستمان زانى رێز له‌و پزیشك و كارمه‌ندانه پێشكه‌ش بكه‌ین كه سه‌ره‌ڕاى ئه‌وه‌ى دۆخى ئابوورى و بێ مووچه‌ى هه‌بوو، به‌ڵام به‌رده‌وام بوون له خزمه‌ت و به گیانى به‌ره‌نگارییه‌وه توانییان له‌و دۆخه سه‌خته‌دا چاره‌سه‌رى توشبووان بكه‌ن.\nپۆڵا تاڵه‌بانى ئه‌وه‌شى خسته‌ڕوو، سه‌باره‌ت به‌و كێشه و گرفتانه‌ى ئێستا نه‌خۆشخانه‌كه هه‌یه‌تى له رووى دابینكردنى بودجه و مووچه‌وه وه‌كو یه‌كێتى هه‌وڵده‌ده‌ن بتوانن كار بۆ چاره‌سه‌ر كردنى بكه‌ن و به دڵنیاییه‌وه هاوكارییه‌كانى یه‌كێتى به‌رده‌وامى ده‌بێت.\nبه پێى دوا ئاماره‌كان نه‌خۆشخانه‌ى قه‌ڵاى تایبه‌ت به كۆرۆنا تاوه‌كو ئێستا هه‌زار و 550 تووشبوى به ڤایرۆسی كۆرۆنا وه‌رگرتووه و له‌و رێژه‌یه 197 كه‌سیان گیانیان له ده‌ستداوه و ئه‌وانى دیكه باشبوونه‌ته‌وه و له ئێستادا 15 تووشبوو له نه‌خۆشخانه‌كه هه‌یه.\nنه‌خۆشخانه‌ى قه‌ڵاى تایبه‌ت به كۆرۆنا 120 پزیشك و كارمه‌ند و فه‌رمانبه‌رى كارگێڕى له خۆده‌گرێت له ماوه‌ى رابردوودا له لایه‌ن هاوسه‌رۆكانى یه‌كێتییه‌وه بودجه‌و مووچه‌ى كارمه‌نده‌كانى دابینكراوه، سه‌ره‌تاى ساڵى نوێ هاوكارییه‌كان كۆتایى دێت و به‌رێوه‌به‌رى نه‌خۆشخانه‌ى گشتى كه‌لار پێشتر له رێگه‌ى snnه‌وه هۆشداریدا له‌وه‌ى كه ئه‌گه‌ر هاوكارییه‌كان به‌رده‌وامى نه‌بێت ناچارده‌بن نه‌خۆشخانه‌كه دابخه‌ن كه تاكه نه‌خۆشخانه‌ى كۆرۆنایه له گه‌رمیان.\nکۆبوونەوەی سێ سەرۆکایەتییەکەی هەرێمی کوردستان لە شاری هەولێر دەستیپێکرد


رێبوار رەئوف ساڵەح, Author at کوردستان تایمز - Kurrdistan Times\nرێبوار رەئوف ساڵەح\nڕێبوار ڕەوف ساڵەح: بەکالۆریۆس لە سیاسەتی جیهانی و پەیوەندی نێودەوڵەتی لە زانکۆی لەندەن، ماستەر لە سیاسەت و حکومەت لە هەمان زانکۆ، ئێستاش خویندکاری دکتۆرایە لە سەر تێزی (سیاسەتی کورد لە ڕۆژهەڵاتی ناوەڕاست) لە زانکۆی کامبریج. ئەندامی دەستەی دامەزرێنەری (ناوەندی عێراق بۆ لیکۆڵینەوە و شیکارییە سیاسییەکان)ە، پێشتریش لە (سەنتەری گەشەسەندنی کوردی) لە لەندەن کاری لێکۆڵینەوەی کردووە. لێکۆڵەرە لە بواری حوکمڕانی لە عێراق و هەرێمی کوردستاندا لە دوای (٢٠٠٣)ەوە.\nئابوری, باشور, فیچەرد, کوردستان\nن - رێبوار رەئوف ساڵەح\nڕێبوار ڕەوف ساڵەح گەنجان کەمتر گوێ دەگرن یاخود هەر گوێ ناگرن کاتێک کە زوڵم دەبینن و ژیانیان دەکەوێتە ناخۆشیەوە و ...


Erbil 34°C یەکشەممە 26 حوزەیران 13:52\n2022/06/14 20:37 د\nهەموو ئاماژەکان بۆ ئەوە دەچن، کە عێراق بەرەو قۆناغێکی سیاسی ئاڵۆزتر دەڕوات، ئەگەری هەڵوەشاندنەوەی پەرلەمان زۆر بەهێزە، بەو کارەش ئەو حکوومەتە دەمێنێتەوە و وادەیەکی دیکە بۆ هەڵبژاردنی پێشوەخت دیاری دەکات، ئێستا زۆرینەی پەرلەمانی ئامادەیە بۆ وەرگرتنی ئەو بڕیارە. ئەگەر لایەنگرانی ئێران دەست بە دانوستان نەکەن و تەنازول بۆ بارزانی و حەلبووسی نەکەن.\nئەوەی دەیبینم هاوپەیمانی نێوان سەدر و بارزانی و حەلبووسی هێشتا زۆر بەهێزە، بۆیە قەناعەتپێكردنی بارزانی و حەلبووسی بەدوور دەزاندرێت بۆ چوونە پاڵ چوارچێوەی هەماهەنگی، مەگەر بەڕێکەوتن بێت لەگەڵ موقتەدا سەدر، لەو کاتەشدا دەبێ حکوومەتێک بێت مالیکی یان پیاوێکی ئەو سەرۆکی نەبێت. گرێنتی مانەوەی حەلبووسی بکرێت لە سەرۆکایەتی پەرلەمان و سەرۆكایەتی کۆماریش یان بدرێت بە پارتی دیموکراتی کوردستان یان کاندیدێکی هاوبەشی کورد. هه‌روه‌ها هه‌ڵوه‌شاندنه‌وه یان هەموارکردنەوەی بڕیاری دادگای باڵا له‌باره‌ی دۆسیه‌ی نه‌وتی كوردستان.\nتەنانەت ئەگەر بەم شێوەیەش حکوومەت پێکبهێنرێت، ئەوا موقتەدا سەدر رێگە نادات زیاتر لە شەش مانگ بخایەنێت، بەمەش جەماوەری زیاتر دەبێت و ڕکابەرەکانی لاواز دەبن. موقتەدا سەدر ئەم یارییانە ئەنجام دەدات بۆ ئەوەی لە هەڵبژاردنی داهاتوودا بە ئەنجامی 50-1 سەربکەوێت. بەریتانیا و ئیماڕات لە پشت ئەو یارییەن و ئەمه‌ریکا وڵاتانی دیکەی ئیقلیمی و ئەوروپی پاڵپشتیان دەکەن.


مەریوان هەڵەبجەیی : ژنانی و نێرەمووکەکان لە ئیسلامدا\nڕێکه‌وتی 13 ی 07 ی 2020\nژنانی و نێره‌مووکی\nیان تێکچوونی هاوسه‌نگیی هۆرمۆنه‌کان\nژنانی یان نێره‌مووکی، یان هه‌ڵگری ئاکارێکی نائاسایی ڕه‌گه‌زه‌کانی دی له خوددا، یان ده‌رکه‌وتنی پێکهاته‌ی له‌شی نێرینه له ره‌گه‌زی مێینه‌و مێینه له ڕه‌گه‌زی نێرینه‌دا، یه‌کێکه له‌دیارده سرووشتیه‌کانی ئاده‌میزاد.\nئه‌گه‌ر کرۆمۆسۆماته‌کان (xx-xy) تێکه‌ڵ به‌یه‌ک ببن کاریگه‌ری بایۆلۆژی له‌سه‌ر له‌شی ئه‌وی تر جێده‌هێڵن و کۆمه‌ڵێک هه‌ڵسوکه‌وتی تێکه‌ڵه په‌یدا ده‌که‌ن ده‌رکه‌وتنی هه‌ندێک به‌ش که ئاماژه به یه‌کێک له ڕه‌گه‌زه‌کان ده‌کات، له ڕه‌گه‌زه‌که‌ی تردا ده‌رده‌که‌ون گۆڕانکاری له پێکهاته‌ی له‌شی مرۆڤه‌که یاخود شێوازی ره‌فتاری مرۆڤه‌که دروست ده‌که‌ن، بۆ نموونه ڕه‌گه‌زه‌که نێره به‌ڵام هه‌ندێک هه‌ڵسوکه‌وتی ڕه‌گه‌زی مێینه‌ی بۆ په‌یدا ده‌بێت، یاخود مێیه‌و هه‌ندێک هه‌ڵسوکه‌وتی نیرینه‌ی بۆ په‌یدا ده‌بێت. گۆڕانکاری بایۆلۆژیش کاریگه‌ری به‌سه‌ر له‌شه‌وه جێده‌هێڵێت، بۆ نموونه نێره‌کان زێ یان مه‌مکیان هه‌یه، ده‌نگیان ناسک و پێستیان سافه‌و مووی که‌م له له‌شیان ده‌ڕوێت، زۆر جار به‌ته‌واوی موو له له‌شیان ده‌رناکه‌وێت و ده‌بنه کۆسه. له رۆشتن و خه‌وو خواردن و پۆشینی جلوبه‌رگ و کۆمه‌ڵێک شتی دیکه‌دا وه‌ک مێ ره‌فتار ده‌نوێنن، ڕه‌وشت و ئاکاری مێینه‌یان له نێرینه‌یی خۆیان زیاتره، ئه‌م جۆره‌یان له کلتووری کوردیدا به (ژنانی) ناسراون.\nهه‌روه‌ها مێینه‌کانیش چووکیان هه‌یه یان له‌شیان توکنه، به‌ئاشکرا مووی روومه‌ت و چه‌ناگه‌یان ده‌بینرێت، ده‌نگیان گڕه‌و هه‌ڵسوکه‌تیان به‌ئاشکرا دیاره که نێرانه ره‌فتار ده‌که‌ن. ئه‌م جۆره‌یان له کۆمه‌ڵگای کورده‌واریدا به (نێره‌مووک) ناسراون.\nئه‌وه‌ش ڕاسته که بڵێین هه‌موو جیاوازیه‌کان له‌یه‌ک له‌شدا کۆببنه‌وه‌و به‌ڕێژه‌ی که‌م و زیاد تێکه‌ڵ به‌یه‌ک ببن، بۆی هه‌یه نێرێک هه‌موو پێکهاته‌کانی مێینه‌یی تێدا بێت و به‌پێچه‌وانه‌شه‌وه.! سامی عبدالله له‌کتێبی (النشاط الجنسي لدی الرجال والنساء في ظواهره السویة والشاذة) ده‌ڵێت: پیاوێک نییه به‌مانای ته‌واوی وشه‌که پیاو یاخود نێر بێت، بۆ ژنیش به‌هه‌مان شێوه مه‌سه‌له‌که وایه. واته ڕێژه‌ی نێرایه‌تی و مێیایه‌تی لای هیچیان له100% نییه‌و هه‌ریه‌که‌یان به‌شێک له‌م و به‌شێک له‌وی تری تێدایه. بۆ نموونه پیاو هه‌یه رێژه‌ی نێرایه‌تییه‌که‌ی له85%ـه‌و له15%ی تری مێینه‌یه. ڕێژه که‌می و زۆرییه‌که‌ی کاریگه‌ری له‌سه‌ر ئاره‌زوو و سروشت و ئاکاری سێکسی مرۆڤه‌که ده‌کات. هه‌ر بۆیه بوونی ئه‌ندامی سێکسی نێرینه (چووک) له‌پیاوێکدا مه‌رجی پیاوه‌تی ته‌واو و کامڵیی نێرینه‌یی سێکسی ئه‌و پیاوه ناگه‌یه‌نێت. زۆر رێده‌که‌وێت، که‌سێکی وا له‌شێوه‌ی پیاوه‌تیدا، ئاکاری ژنانه‌ی له‌ڕۆشتن و قسه‌کردن و جل له‌به‌رکردن و ته‌نانه‌ت له ئاره‌زووی سێکسیشدا هه‌بێت.\nئامارێک له‌به‌رده‌ستدا نییه که رێژه‌ی ئه‌مانه له جیهاندا خه‌مڵاندبێت، به‌ڵام وه‌ک به‌چاوی ئاسایی ده‌بینرێن، ڕێژه‌یان زۆر که‌مه.\nئه‌م دیارده سروشتییه، ئه‌گه‌رچی ته‌واو ته‌واو په‌یوه‌ندی به گۆرانکارییه بایۆلۆژییه‌کانه‌وه هه‌یه‌و مرۆڤ، نێر بێت یاخود مێ، هیچ خه‌تاو تاوانێكیان له‌دروستبوونی پێکهاته‌ی خۆیاندا نییه، به‌ڵام له ئیسلامدا به‌شێوه‌یه‌کی ئاسایی ته‌ماشا نه‌کراون، موحه‌ممه‌د وا له‌م دیارده‌یه تێگه‌یشتبوو که ئه‌وه پێکهاته‌ی بایۆلۆژیان نییه وایان لێده‌کات به‌و شێوه‌یه ڕه‌فتارو هه‌ڵسوکه‌وت بکه‌ن به‌ڵکو به ئانقه‌ست لاسایی ڕه‌گه‌زی به‌رامبه‌ریان ده‌که‌نه‌وه، له‌مه به‌ولاوه زانیاریه‌کی ئه‌وتۆی له‌م باره‌یه‌وه نه‌بووه، ئه‌م بێئاگاییه وای لێکرد، ڕه‌فتاریان به ناپه‌سه‌ند، هه‌ڵسوکه‌وتیان به شوره‌یی، که‌سایه‌تیان به‌شتێکی ناشرین و قێزه‌ون و خراپ ببینێت:\nقَالَ لَعَنَ النَّبِيُّ صَلَّى اللَّهُ عَلَيْهِ وَسَلَّمَ الْمُخَنَّثِينَ مِنْ الرِّجَالِ وَالْمُتَرَجِّلَاتِ مِنْ النِّسَاءِ وَقَالَ أَخْرِجُوهُمْ مِنْ بُيُوتِكُمْ قَالَ فَأَخْرَجَ النَّبِيُّ صَلَّى اللَّهُ عَلَيْهِ وَسَلَّمَ فُلَانًا وَأَخْرَجَ عُمَرُ فُلَانًا.\nپه‌یامبه‌ر، صه‌لات و سه‌لامی خوای لێ بێت، نه‌فره‌تی له‌و پیاوانه کردووه که خۆیان به ئافره‌ت ده‌چوێنن، هه‌روه‌ها له‌و ئافره‌تانه‌ش که خۆیان به پیاو ده‌چوێنن. گه‌ر که‌سی وا له‌ماڵه‌کانتاندا بوو ده‌ریانکه‌ن، خودی موحه‌ممه‌د که‌سێکی له‌م شێوه‌یه ده‌رکردووه، هه‌روه‌ها عومه‌ری کوڕی خه‌تتابیش که‌سێکی له‌م شیوه‌یه ده‌رکردووه.\nبه‌م شێوه‌یه بۆمان ده‌رکه‌وت له‌لایه‌که‌وه موحه‌ممه‌د بێئاگا بووه به‌م پێکهاته بایۆلۆژیه‌و جگه له نه‌فره‌تکردن لێیان و شاربه‌ده‌رکردنیان نه‌یتوانیوه به‌شێوه‌یه‌کی لۆژیکانه چاره‌سه‌ری ئه‌م دیارده سروشتیه بکات، له‌لایه‌کی تریشه‌وه قورئان خاڵییه له‌م بواره‌داو هیچی ده‌رباره‌ی ئه‌م دیارده سروشتیه (ژنانی و نێره‌مووکی) نه‌درکاندووه، ئه‌مه له‌کاتێکدا ده‌گوترێت که یه‌کێک له‌موعجیزه‌کانی قورئان ئه‌وه‌یه باسی هه‌موو شتێکی تێدایه.\n له‌کوردیاره‌وه، کورته مێژوویه‌کی نێربازی له‌ڕۆژهه‌لآتی ئیسلامدا، ل12-13\n صحيح البخاري » كتاب اللباس » باب إخراج المتشبهين بالنساء من البيوت، حدیث٥٥٤٧، ابن ماجة. كتاب النكاح، باب، في المخنثين. حديث 1904 سنن الترمذي، أبواب الاستئذان والآداب، باب ما جاء في المتشبهات بالرجال من النساء. حديث2935\n داوای لێبووردن له‌خوێنه‌ران ده‌که‌م که ناچاربووم به‌و شێوه ساده‌یه سه‌رگوزشته‌که وه‌رگێڕمه سه‌ر زمانی کوردی چونکه نه‌متوانی بۆ هه‌ردوو وشه‌ی المخنث و المترجل مورادیفێکیان بۆ بدۆزمه‌وه.\nڕێکه‌وتی بڵاوکردنه‌وه 2011-10-14 15:30:00\nبه‌شی ( وتار/بابه‌ت ) ئاماده‌کرد ( مەریوان هەڵەبجەیی )\nژنانی, یان, نێره‌مووکی, یان, هه‌ڵگری, ئاکارێکی, نائاسایی, ڕه‌گه‌زه‌کانی, دی, له, خوددا, یان, ده‌رکه‌وتنی, پێکهاته‌ی, له‌شی, نێرینه, له, ره‌گه�مەریوان, هەڵەبجەییمەریوان, هەڵەبجەیی, , ژنانی, و, نێرەمووکەکان, لە, ئیسلامدا Tags


هەواڵ / عێراق :: 17/09/2019 :: 2350 جار بینراوە\nتاگ :: ماددەی هۆشبەر عێراق\nعێراق كه له رابوردوودا وڵاتێك بوو به‌ده‌گمه‌ن حاڵه‌تی به‌كارهێنانی ماده‌ی هۆشبه‌ری تێدابوو، ئێستا به‌ده‌ست بڵاوبوونه‌وه‌ی ئه‌م كێشه‌یه‌وه ده‌ناڵێنێت، ئه‌مه‌ش نیشانه‌یه بۆ كاریگه‌ریی داگیركردنی ساڵی 2003 له‌سه‌ر كۆمه‌ڵگه‌ی عێراقی.\nساڵی پار ته‌نیا له پارێزگای به‌سره، كه زۆرترین كێشه‌ی ماده‌ی هۆشبه‌ری هه‌یه، 1400 كه‌س كه زۆربه‌یان پیاون به‌هۆی به‌كارهێنان یان بازرگانی به ماده‌ی هۆشبه‌ره‌وه به‌تایبه‌تی ماده‌ی كریستاڵه‌وه دراون به دادگا. له شاره‌كانی عێراق جگه له هه‌رێمی كوردستان 6800 كه‌س به‌هۆی ماده‌ی هۆشبه‌ره‌وه له زینداندان.\nرێژه‌كه به به‌راورد به عێراق كه 39 ملیۆن دانیشتووی هه‌یه كه‌مه. به‌ڵام زۆرترین كێشه له به‌غدا و به‌سره ده‌بینرێت. له‌به‌ر ئه‌وه‌ش كه كێشه‌كه له عێراقدا تازه‌یه، حكومه‌ت و كه‌سایه‌تییه كۆمه‌ڵایه‌تییه‌كان نازانن چۆن رووبه‌ڕووی ببنه‌وه. به‌هۆی بارودۆخی كۆمه‌ڵایه‌تیشه‌وه راگه‌یاندنه‌كان باسی ناكه‌ن.\nبه وته‌ی نووسینگه‌ی ماده‌ی هۆشبه‌ر و تاوانی سه‌ر به نه‌ته‌وه یه‌كگرتووه‌كان تا 7 ساڵ له‌مه‌وبه‌ر عێراق ته‌نیا شوێنی گواستنه‌وه‌ی ماده‌ی هۆشبه‌ر بووه، به‌ڵام ئێستا به‌رهه‌مهێنان و به‌كارهێنانیش هه‌یه. بێكاریی یه‌كێكه له هۆكاره سه‌ره‌كییه‌كانی بڵاوبوونه‌وه‌ی ماده‌ی هۆشبه‌ر به‌تایبه‌تی له گه‌نجاندا كه 20%یان بێكارن.\nزیندانه‌كان له به‌سره جێگه‌ی ده‌ستگیركراوانی ماده‌ی هۆشبه‌ریان تێدانابێته‌وه و ژماره‌یه‌كی زۆریان به‌سه‌ر زیندانی بنكه‌كانی پۆلیس و راگرتندا ماونه‌ته‌وه. دوای نه‌مانی هێزێكی پۆلیسی به‌هێز له‌عێراقدا تاوانباران توانییان ماده‌ی هۆشبه‌ر بهێننه عێراقه‌وه و ئێستاش ئه‌وه‌نده به‌هێزبوون پۆلیس ناتوانێت رێگه‌یان لێبگرێت. كاتێكیش كه‌سێك ده‌ستگیرده‌كرێت به‌زوویی ئازادده‌كرێت و ئه‌مه‌ش گومانی له‌سه‌ر هێزه ئه‌منییه‌كان و میلیشیاكان دروستكردووه.\nبه‌شێكی زۆری ئه‌و ماده هۆشبه‌ره‌ی له عێراق به‌كارده‌هێنرێت له جۆری كریستاڵه كه به‌شێكی هه‌ر له عێراق به‌رهه‌مده‌هێنرێت، ئه‌وه‌ش له دوای ئه‌وه‌ی وڵاتی ئێران هه‌ڵمه‌تێكی بۆ داخستنی تاقیگه‌كانی دروستكردنی ئه‌م ماده‌یه‌دا ئه‌نجامدا و به‌شێكی تاقیگه‌كان برانه وڵاتانی دراوسێی ئێران.\nئێستا عێراق سه‌ره‌ڕای تیرۆر و گه‌نده‌ڵی، رووبه‌ڕووی دوژمنێكی تریش بووه‌ته‌وه كه ماده‌ی هۆشبه‌ره و به‌كارهێنانی له عێراقدا له زیادبووندایه.


جیاوازیی نێوان پێداچوونەوەکانی «ویکیپیدیا:فێرکاری (پەڕەکانی لێدوان)» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «ویکیپیدیا:فێرکاری (پەڕەکانی لێدوان)»\nویکیپیدیا:فێرکاری (پەڕەکانی لێدوان) (بینینی سەرچاوە)\nوەک پێداچوونەوەی ٢٠:٠٤، ١٦ی تشرینی دووەمی ٢٠١٨\n١٦٥ بایت زیاد کرا ، ٢ years ago\nچاکسازیی ناونیشانی وێب، شائەمراز\nوەک پێداچوونەوەی ١٨:٥٨، ١٩ی ئازاری ٢٠١٨ (بینینی سەرچاوە)\nMuhammed taha (لێدوان | بەشدارییەکان)\nدوایین پێداچوونەوەی ٢٠:٠٤، ١٦ی تشرینی دووەمی ٢٠١٨ (بینینی سەرچاوە)\n(چاکسازیی ناونیشانی وێب، شائەمراز)\nئەگەر پرسیار، پێشنیار یا ڕوانگەیەکت ھەیە، پەیوەندیدار لەگەڵ وتارێکدا و بۆ پێشکەوتنی وتارەکە بەسوودی دەزانی، نەک لە وتارەکەدا، بەڵکوو لە [[wikipedia:پەڕەی لێدوان|پەڕەی لێداونی]] وتارەکەدا بینووسە. بۆ ئەو کارە تەنھا دەبێ کرتە بکەیتە سەر «''لێدوان''» لە سەرووی وتارەکەوە و ڕوانگەکەت بنووسیت. ئەگەر ڕەنگی بەستەرەکە سوورە، نیگەران مەبە، ئەوە بەو مانایە کەس ھیچی نەنووسیەوە تا ئێستا؛ تۆ یەکەم کەس ببە.\nھەرکات بۆچوون دەنووسیت (لەھەموو شوێنێک) دەبێ زیادی بکەیتە دامێنی دەقەکانی پێشوو؛ مەگەر ئەوەی وەڵامی کەسێک بدەیتەوە، کە لەو کاتەدا دەبێ وەڵامەکە لەژێر پرسیارەکەدا بێت و بە دانانی «''' : '''» لە دەستپێکی نووسراوەکەی خۆت، دەتوانی باشتری بکەی بۆ بەرچاوکەوتن.\nھەمووجارە دەبێ واژۆ بدەی بە نووسراوەکانت لە پەڕەی لێدوان، بە <nowiki>~~~</nowiki> بۆ تەنھا ناوی بەکارھێنەریی، <nowiki>~~~~</nowiki> بۆ ناوی بەکارھێنەریی و کات و ڕێکەوت (نموونەکەی لە خوارەوە نووسراوە). بەو شێوە کاتێک پەڕەکە پاشەکەوت بکەیت، لە جێگای ئەو ھێما، واژۆی تۆ دادەنرێت. ئەگەر وا نەکەیت، بۆچوونەکانت بێ ناوی نووسەر دادەنرێن. زۆربەی ئێمە واژۆ دەدەین بە نووسراوەکان، لەبەر ئەوەی ئەو کارە بەدواچوونی باسەکان ئاسانتر دەکات. بۆ ساکاربوونی واژۆدان، لە سەرووی چوارچێوەی دەستکاری دوگمەی تایبەت ھەیە کە بە کرتەکردنی، بە شێوەی خۆکار «<nowiki>--~~~~</nowiki>» زیاددەبێتە سەر دەقەکە.\nئەگەر ھەژمارەت نەبێ، یان ھەتبێ و نەچووبێتیە ژوورەوە، لەکاتی واژۆدان، [[ناونیشانی ئای-پی]] دەرەکی کۆمپیۆتەرەکەت دەنووسرێت. دەتوانی بە [[special:userlogin|درووستکردنی ھەژمارە]] ناوی بەکارھێنەری خۆت وەربگریت (١٠٠% خۆڕاییە).\n== پەڕەی لێدوانی بەکارھێنەران ==\nھەموو بەکارھێنەرێکی ناونووسکراوی ویکیپیدیا، پەڕەیەکی لێدوانی ھەیە کە بەکارھێنەرانی دیەکە، تەنانەت ئەوانی ھەژمارەیان نییە، دەتوانی پەیامی بۆ دەبنەن. ئەگەر کەسێک لە پەڕەی لێدوانی تۆدا شتێک بنووسێت، ئاگادارییەک دەبینیت کە پێت دەڵێ: «پەیامی نوێت ھەیە»، لەگەڵ بەستەرێک بۆ '''[[special:mytalk|پەڕەی ڵێدوانت]]'''.\nئەگەر کەسێک شتێکی بۆ نووسیت، بە دوو شێوە دەتوانی وەڵامی بدەیتەوە.\n* سەردانی پەڕەی لێدوانی ئەو کەسی پەیامی بۆ داناوی بکەی و لەوێدا وەڵامی بدەیتەوە.\n** چاکی: ھەرکات پەیامەکەت نووسی، ئەو ئاگادار دەبێتەوە.\n** خراپی: باسەکە لەیەک دەپچڕێت و ھەر بەشێکی دەکەوێتە شوێنێک.\n* ھەر لە پەڕەی لیدوانی خۆت، لەژێر بۆچوونەکەی ئەودا وەڵامی خۆت بنووسیت.\n** چاکی: باسەکە لە شوێنێکدا دەکرێ و بە ئەنجام دەگەیەت\n** خراپی: لەوانەیە ئەوی پەیامی دانابوو، دوای ماوەیەک وەلامەکەت ببینێت.\nبەکارھێنەران ھەردوو شێوە بەکاردەھێنن، بەڵام باشتر وایە ھەرجارە بە پێی بابەت، یەکێک لەمانە بەکاربێنیت.\n== بەرچاوخستن (دیاریکردن) ==\nبە بەرچاوخستنی دەق خوێندنەوە و لێتێگەیشتنی لێدوانەکان ساکار دەبێتەوە. باشترین شیوە بۆ بەرچاوخستنی دەق، بردنە ناویەتی بەقد خشتێک، لە چاو ھێڵی سەر خۆیەوە.\nلێرەدا چەن شێوەی بەرچاو خستن فێردەبین:\n=== بەرچاوخستنی ساکار ===\nساکارترین ڕێگە بۆ بەرچاوخستنی دەق، نووسینی جووت-خاڵ « ''':''' » لە دەستپێکی ھێلەکەدایە. ئەگەر جووت-خاڵێک دابنەی دەقەکە بازێک دەدا و ھەرچەندە زیاتر دابنەی دەقەکە بەپێی ئەوە بۆ ناوۆ باز دەدات. لێدانی دوگمەی (Enter) لە کۆتایی ھەر ھێڵێکدا، کۆتایی دێنە بۆ شێوەزارە.\n:ئەم دەقە ھەر وەک خۆی دەبینیت.
\n:<nowiki>:</nowiki>ئەم دەقێ یەک بازی داوە بۆ ناوەوە.
\n:<nowiki>::</nowiki>ئەم دەقە دوو بازی داوە بۆ ناوەوە.\n:::ئەم دەقە دوو بازی داوە بۆ ناوەوە.\n=== نیشانەی خاڵ ===\nدەتوانی لە خاڵ (ئەستێرە) ھەروەک جووت-خاڵ کەڵک وەر گریت بۆ بەرچاوخستن. ئەم شێوە زیاتر لە لیستەکاندا بەکاردێت و بە دانانی ('''*''') درووست دەبێت. ھەروەک جووت-خاڵ، ئەستێرەیەک بازێک و ئەستێرەی زیاتر، دەقەکە زیاتر باز دەدات بۆ ناوەوە.\n<nowiki>*</nowiki>بابەتی یەکەمی لیست
\n<nowiki>*</nowiki>بابەتی دووھەمی لیست
\n<nowiki>**</nowiki>ژێر بابەتی بابەتی دووھەم
\n<nowiki>*</nowiki>بابەتی سێھەم
\nکە ئاوا دەبینرێت:
\n* بابەتی یەکەمی لیست\n* بابەتی دووھەمی لیست\n** ژێر بابەتی بابەتی دووھەم\n* بابەتی سێھەم\n=== بەرچاوخستن بە ژمارە ===\nدەتوانی بۆ بەرچاوخستنی بەتایبەت لیستێک لە چەند بابەت لە ژمارەکان سوود وەربگریت، بە دانانی ھێمای ( # ). ئەم جۆرە تەنھا دەبێ لە شوێنی خۆیدا بەکاربێت.\n<nowiki>#</nowiki>بابەتی یەکەم
\n<nowiki>#</nowiki>بابەتی دووھەم
\n<nowiki>##</nowiki>ژێربابەتی بابەتی دووھەم
\n<nowiki>#</nowiki>بابەتی سێھەم
\nکە ئاوا دەبینرێت:\n# بابەتی یەکەم\n# بابەتی دووھەم\n## ژێربابەتی بابەتی دووھەم\n# بابەتی سێھەم\n== نموونەی لێدوانێک ==\nئەمە نموونەیەکە لە لێدوانێک بە شێوەزاری پەسەندکراوەوە:
\nکات باش. من ڕوانگەیەکم ھەیە سەبارەت بەم وتارە. بە بڕوای من پلەی گەرما لە کاتی ھاویندا لەوەی کە نووسراوە زیاترە. -[[ویکیپیدیا:en:wikipedia:user_pageپەڕەی بەکارھێنەر|کامەران]] ١٩:١٤, ٥ تشرینی یەکەم ٢٠٠٨ (UTC)\n:لەوانەیە، بەڵام دوایین جار کە لە کوردستان بووم، پلەی گەرما ھەر ئەوەندە دەبوو.[[ویکیپیدیا:en:wikipedia:user_pageپەڕەی بەکارھێنەر|دیاکۆ]] ٢١:١٤ , ٥ تشرینی یەکەم ٢٠٠٨ (UTC)\n::پێموایە دەبێ سەرچاوەیەک بۆ ئەو وتەیە بنووسیت.[[ویکیپیدیا:en:wikipedia:user_pageپەڕەی بەکارھێنەر|ئاراس]] ١٠:٠٤, ٦ تشرینی یەکەم ٢٠٠٨ (UTC)\n:::بە چاوان. ئەم گۆڤارانەی سەبارەت بە کەش و ھەوا لەگەڵ وتەی مندا ھاوڕان:\n:::*''کەش و ھەوای کوردستان''\n[[ویکیپیدیا:en:wikipedia:user_pageپەڕەی بەکارھێنەر|دیاکۆ]] ٢٣:٢٤, ٧ تشرینی یەکەم ٢٠٠٨ (UTC)\nلە یادی مەکە ئەگەر بۆچوونەکەت لیستی تێدایە یا لەبەر ھەر ھۆیەک ھێڵێک دەبەزێنی، بۆ ھێڵی نوێ، پێویستە بە دانانی (:) وەک یەکەم ھێل باز بدەیتە ناوە:
\n<nowiki>:::</nowiki>بە چاوان. ئەم گۆڤارانەی سەبارەت بە کەش و ھەوا لەگەڵ وتەی مندا ھاوڕان:
\n<nowiki>:::*</nowiki><nowiki>''کەش و ھەوای کوردستان''</nowiki>
\nھەروەھا لە یادت بێت کە ھەمیشە لە پەڕەی لێدوان، بۆچوونەکانت واژۆ بدەی:\n* بنووسە <nowiki>~~~</nowiki> بۆ ناوەکەت: [[ویکیپیدیا:en:wikipedia:user_pageپەڕەی بەکارھێنەر|دیاکۆ]]\n* بنووسە <nowiki>~~~~</nowiki> بۆ ناو و کات و ڕیکەوت: [[ویکیپیدیا:en:wikipedia:user_pageپەڕەی بەکارھێنەر|دیاکۆ]] ١١:٢٣, ٩ تشرینی یەکەم ٢٠٠٨ (UTC)\n* بنووسە <nowiki>~~~~~</nowiki> بۆ تەنھا ڕێکەوت: ١١:٢٣, ٩ تشرینی یەکەم ٢٠٠٨ (UTC)\nبۆچوونەکان ھەمیشە دەبێ بە ناو و ڕێکەوت و دەنگدانەکان تەنھا بە ناو واژۆ بدرێن.\n
'''درێژەی فێرکاری بە:''' '''[[Wikipedia:فێرکاری (لەیادت بێ)|لەیادت بێ]]''' ←▼\n▲
'''درێژەی فێرکاری بە:''' '''[[Wikipedia:فێرکاری (لەیادت بێ)|لەیادت بێ]]''' ←\nوەرگیراو لە «https://ckb.wikipedia.org/wiki/تایبەت:MobileDiff/595906»


لێخۆشبوون بەسەر تۆڵەدا زاڵ بووە\n15:22 - 12 پووشپەڕ 2719\nئاژانسی کوردپا: دوو هاووڵاتیی کوردی خەڵکی شاری مەهاباد، کە بە تۆمەتی کوشتن، حوکمی ئێعدامیان بە سەردا سەپابوو، لە لایەن بنەماڵەی کوژراوەکانەوە، لە پەتی سێدارە ڕزگاریان بوو.\nدوو هاووڵاتیی کوردی خەڵکی گوندی \_"گرد شیلانـ\_"ـی شاری مەهاباد، کە بە تاوانی کوشتنی دوو هاووڵاتیی دیکە، لە لایەن دادگاوە بە ئێعدام مەحکووم کرابوون، بە هۆی لێخۆشبوونی بنەماڵەی کوژراوەکان، ئەو دوو هاووڵاتییە لە ئێعدام ڕزگار کران.\nئەو دوو هاووڵاتییە کوردە، بەهۆی کێشەی نۆرە ئاوی کشتوکاڵی، لەگەڵ بنەماڵەی دوو کوژراوەکە تووشی شەڕ و دەمەقاڵێ ببوون و بەو هۆیەوە، دوو هاووڵاتییان کوژران.\nپاش ساڵێک هەوڵ و هیمەتی هاووڵاتییان و ڕیشسپییانی شارەکانی مەهاباد، سەردەشت و ڕەبەت، توانییان لێخۆشبوون لەو بنەماڵەیە بستێنن و ئەو دوو هاووڵاتییە کوردە، لە پەتی سێدارە ڕزگار بکەن.\nلە مانگی خەرمانانی ساڵی ٩٧، لە گوندی \_"گرد شیلان\_" لە بەخشی خەلیفانی شاری مەهاباددا، بە هۆی شەڕ و کێشە لەسەر نۆرە ئاوی کشتوکاڵی لە نێوان دوو بنەماڵەدا، دوو هاووڵاتی کوژران و سێ کەسی دیکە بریندار بوون.\nزۆرترین حوکمی لەسێدارەدان لە وڵاتی ئێراندا لەژێر ناو و ناتۆرەی \_"قاچاخی ماددە هۆشبەرەکانـ\_"دا بەڕێوە دەچن، بەڵام لە حوکمی \_"قیساسـ\_"دا و بەپێی یاسای حکوومەتی ئیسلامی، بنەماڵەی کوژراوەکە بڕیار لەسەر چارەنووسی بکوژەکە دەدەن.


ڕۆبێرت زارێتسکی؛ چێکردنی ئاشتی بەڕێی توندوتیژییەوە: کامو لە جەزائیر – كولتور مه‌گه‌زین\nبابه‌تی: نه‌به‌ز سه‌مه‌د\t On شوبات 18, 2018\nشەست ساڵ لەمەوبەر ئەلبێرکامو یەکەم گۆتاردانی خۆی لە کایەی گشتیدا پێشکەشکرد، لە ڕاستیدا گۆتاردانێك بوو، کامۆ خەریك بوو بە ژیانی خۆی باجەکەی بدات، هاوکات لە ئامانجەکەشی: پاراستنی ژیانی ژمارەیەکی زۆری خەڵکی سیڤیل لە عەرەب و فەڕەنسییەکان لە تیرۆریزمی هەردوو لای فەڕەنسا و جەزائیرییەکان لەکاتی جەنگی سەربەخۆیی جەزائیردا، شکستی هێنا. هۆکارەکانی پشت گۆتاردانەکەی کامۆ تیشکێکی گرنگ دەخاتە سەر ”جەنگی دژە تیرۆر” کە ئێستا خۆرئاوا بۆی دەجەنگێ.\nلە سەرەتای ساڵی ١٩٥٦دا، جەنگی نێوان بزووتنەوەی ناسیۆنالیستی جەزائیر (بەرەی ڕزگاریی نیشتیمانی ‘F.L.N’) و سوپای فەڕەنسا بووە هۆی هێنانەئارای کوشتارگە و گۆماوی خوێن لە هەردوو لادا. لە کوشتارگەکەی دانیشتوانی فیلیپڤیل (Philippeville)ی کۆلۆنیالیستی فەڕەنسییەوە، کە تێیدا پتر لە ١٠٠ کەس لە ژن، منداڵ و پیاو لە لایەن دراوسێ عەرەبەکانیانەوە پارچە پارچە و هەنجن هەنجن کران؛ تاکو سیاسەتی ”بەرپرسیارێتی کۆیەکی” کوشتنی بە کۆمەڵی ژنان، منداڵان و پیاوانی عەرەب لە لایەن سەربازانی فەڕەنسا و میلیشیا مەدەنییەکانەوە؛ نەك تەنیا جەزائیرییەکان، بەڵکو لە زمانی کامۆوە بێژین؛ خودی جەزائیر خۆشی، مرد.\nلەبەر ئەم هۆکارە، لە دوانیوەڕۆی ٢٢ی جانیوەری کەمێك پاش سەعات چوار، کامۆ بە نیگەرانی و دەمارگرژییەوە، لە سێرکل دو پرۆگرێسی باڵەخانەی موسڵمانان لە ناوەڕاستی پایتەختی جەزائیردا ڕووەو پۆدیۆمەکە هەنگاوی نا. کامۆ لە گەڕەکێکی چینی کرێکاران لە جەزائیری پایتەخت هاتە ژیانەوە و گەورەبوو، ئەو لە نێوان دوو جیهانی تەواو جوداوازدا وەستابوو. لە لایەکەوە، پەیوەستبوونێكی سۆزمەندانە بە خەڵك و خاکی جەزائیرەوە، لە لایەکی دیکەشەوە، هەبوونی هاوسۆزییەکی بەهێز بۆ ئیدیالەکانی کۆماری فەڕەنسی: ئازادی، یەکسانی، هاوەڵێتی (برایەتی!). سەرەتا وەك ڕۆژنامەنووس و پاشان وەك ڕۆماننووس و گۆتارنووس کە ئیشەکەی زوو بەرەو خەڵاتی نوبڵی ئەدەبی دەبات؛ کامۆ بۆ درێژکردنەوەی ئیدیالەکانی کۆماری فەڕەنسی بۆ هەشت ملیۆن عەرەب و بەربەر کە لەژێر حوکمی فەڕەنسیدا دەژیان خەبات دەکرد. کامۆ بە پێچەوانەی زۆر لە ئەندامانی پیدس_نۆیرس (pieds_ noirs)ەوە لە لایەن مێژوویەکی ستەمکارانە و دیفاکتۆی هەڵاواردن دژ بە عەرەبەکان و بەربەرەکانەوە شۆککرابوو. کامۆ دەستبەرداری ئەو هیوایە نەدەبوو؛ کە ”جەزائیری فەڕەنسی” دەتوانێ بە فەڕەنسی بمێنێتەوە کاتێك کە بەتەواوی بۆ دیموکراسی وەردەگۆڕێ. کامۆ سوربوو لەسەر ئەوەی کە پیدس_نۆیرس (خەڵکانی فەڕەنسی کۆچپێکراو بۆ کۆلۆنییەکانی باکوری ئەفریکا: جەزائیر، مەغریب و تونس_ ن.س)ەکان و عەرەبەکان ”بە پێکەوەژیان مەحکومن”.\nئالبێركامو له‌فۆتۆیه‌كی منداڵیدا له جه‌زائیر\nهەرچەندە لە ساڵی ١٩٥٦دا کامو ترسی ئەوەی هەبوو کە ئەوان لە جیاتیان بە کوشتنی یەکدییەوە مەحکوم بن. ئاگری گریمانەی کۆتایی نەهاتن بەم جەنگە خوێناوییە بەڕێی کرداری تیرۆر دژی خەڵکی سیڤیلەوە خۆش دەکرا، ئەمە زۆر ئازاربەخشە بۆ پێوە خەریکبوون و ئەزموون کردن. کامۆ بە هاوڕێیەکی دەڵێ: جەزائیر ”خزێنراوەتە نێو قوڕگمەوە” بە یەکسانی لەگەڵ ژەمە دەرمانی بوێری و بێهیواییدا. لە درەنگانی ١٩٥٥دا کامۆ لە گۆڤاری لی ئێکسپرێس زنجیرەیەک سەرگۆتار دەنووسێ و بۆ ڕێککەوتن و ڕاگرتنی شەڕی سیڤیل ئارگومێنت دەکات. ڕێککەوتنی نێوان پاریس و ئێف. ئێڵ. ئێن (بەرەی ڕزگاریی نیشتیمانی)، کامۆ وەك مەحاڵ ئەو ڕێککەوتنەی دەبینی: ئاخر توندوتیژی ئەو جۆرە ڕێککەوتنە بەلاوە دەنێت.\nبەڵام داخۆ هەردوو لا ناتوانن لەبارەی توندوتیژی نەنواندن بەرانبەر سیڤیلەکان هاوڕابن؟ کامو دەنووسێ؛ئەگەر ناتوانن ئەوا ”جەزائیر تەنیا دەبێ بە شوێنی نیشتەجێبوونی بکوژان و قوربانییەکان. بۆیە ئەوسا تەنیا مەرگ بێتاوان دەبێت.” ڕاگەیاندنی ئەمە لە پاریسی دوورەوە بۆ هاندان زۆر ئاسانە، بۆیە کامۆ بڕیار دەدا بۆ ئەم کردارەی لە جەزائیری زێدی خۆیدا ژیانی بخاتە مەترسییەوە و لە کایەی گشتیدا گۆتاربدات. جەزائیرییەکان چاوەڕێیان دەکرد: نزیکەی ١٥٠٠ لێڕوانەر لە ژن و پیاو، فەڕەنسی و موسڵمان، ڕۆشنبیر و دووکاندار هۆڵەکەیان پڕکردبوو. کەشی ناو هۆڵەکە گرژ و ئاڵۆز بوو، بەتایبەتی بەهۆی بیرکردنەوە لە ڕوودانی شتێکی خراپ؛ فەڕەنسییە کۆلۆنیالیستەکان لە دژی چالاکییەکە لە دەرەوەی بیناکە کۆببوونەوە. کامۆ بە ئامادەبووانی گۆت: ئەوە ئەرکی منە وەك جەزائیرییەکی فەڕەنسی و وەك نووسەر ”داوایەکی سادە بۆ مرۆڤبوونتان بکەم”، کامۆ دەگەڕێتەوە بۆ ئەو هەوڵەی سەرەتا لە گۆڤاری لی ئێکسپرێس داویەتی: پێشنیازی ڕێککەوتنی سیڤیل لە نێوان بەرەی ڕزگاریی نیشتیمانی و دەسەڵاتدارانی فەڕەنسی دەکات. سەیرێکی چواردەوری هۆڵەکە دەکا و ئەوە ڕادەگەیەنێ کە ئەو نەهاتووە تاکو داوا لە گوێگرەکانی بکات ”واز لە هیچ بیروباوەڕێکی خۆیان بهێنن.” کامۆ بەبێ ڕەچاوکردنی تێکشکاندنی پرنسیپە ئیدیۆلۆگی، سیاسی و مێژووییەکانی گوێگرەکانی بەردەوام دەبێ و دەڵێ: ”بەڕێی هیچ پرنسیپێكەوە ڕەوایەتی بۆ کوشتنی خەڵکی بێتاوان نابرێتەوە”. کامۆ سورە لەسەر ئەوەی کە ئەو هیچ وەهمێکی نییە: ئاخر چارەسەرکردنی ”دۆخی ئێستا” لە دەرەوەی دەسەڵاتی ئەودایە. لەبری ئەوە کامۆ گوێگرەکانی هاندەدا ”بۆ ڕاگەیاندنی ئەوە کە: کوشتاری خەڵکی بێتاوان وەها دەکا ئەو دۆخە نالێبوردە بێت”.\nهێشتاش کوشتاری خەڵکی بێتاوان بۆ شەش ساڵی دیکە بەردەوام دەبێت. تەنانەت کاتێ کامۆ قسە دەکات، لە دەرەوە جەماوەر زۆر توڕەن لە ”خیانەت”ەکەی ئەو لە جەزائیری فەڕەنسی، جەماوەر لە دەرەوە هاوار بۆ هەڵواسینی کامۆ دەکەن. بەڵام کامۆ ڕەتی دەکاتەوە هۆڵەکە جێبهێڵێ تاکو قسەکانی تەواو نەکات. ئینجا بۆ پاراستنی، لەلایەن هاوڕێکانییەوە بە پاڵنان دەبردرێتە دەرەوە. پاش چەند ڕۆژ و هەفتەیەك کامو بۆی دەردەکەوێ قسەکانی کاریگەری لەسەر هیچ لایەکیان نەنواندووە، ئەو هەرگیز جارێکی دیکە لە (کایەی گشتیدا) سەبارەت بە جەزائیر نەپەیڤییەوە _بێدەنگییەکەی بە مەرگی خۆی لە ڕووداوی ئۆتۆمبیل لە ساڵی ١٩٦٠دا کۆتایی هات_ بەڵام تیرۆر لە زێدی کامۆ هەر بەردەوام بوو تاکو ڕێککەوتننامەی ئاشتی ئیڤان لە نێوان بەرەی ڕزگاریی نیشتیمانی و فەڕەنسا، لە ساڵی ١٩٦٢دا واژۆکرا.\nداخۆ گۆتاردانەکەی کامو چ پەیوەندییەکی بە سەردەمی ئێستامانەوە هەیە؟ نەك تەنیا شکستهێنان لە بەدەستهێنانی ئامانجەکەی، بەڵکو هاوکات کارەکتەری تیرۆریزمی ئەوسا و ئێستا لە یەکدی جودان. تاڕادەیەکی زۆر بەکارهێنانی تیرۆر لەلایەن بەرەی ڕزگاریی نیشتیمانییەوە تاکتیکی بووە: لە ڕێگەی تەقینەوە و کوشتارەکانیانەوە، بزووتنەوەکە ویستویانە چەوساندنەوە و ستەمکارییەکانی فەڕەنسا ڕابگرن، ئەندامە عەرەب و بەربەرەکانیشیان ڕادیکالیزە بکەن. هەروەها ویستویانە کۆمەڵەی پیدس_نۆریس لە مۆڕاڵ بخەن (دیمۆڕالیزەی بکەن) و ئەوە ڕوون بکەنەوە کە ئەوان هیچ ئایندەیەکیان لە جەزائیر نییە. کاتێ ئامانجەکانیان بەدەست هێنا بەرەی ڕزگاریی نیشتیمانی کۆتایییان بە کەمپەینی تیرۆرەکەیان هێنا دژی فەڕەنسا (هەرچەندە بەردەوام بوون لە تۆقاندن و تیرۆرکردنی هاووڵاتییەکانی خۆیان). هەروەها فەڕەنسییەکانیش کۆتایییان بە بەکارهێنانی ئەشکەنجە و تیرۆریزم هێنا (هەرچەندە جەزائیرییە فەڕەنسییەکان وازیان لە بیروڕاکانی خۆیان نەهێنابوو و چەند جار هەوڵی تیرۆرکردنی شارل دی گۆلیان دا).\nموجاهیدەکانی دەوڵەتی ئیسلامی (داعش) کە لە ١٣ی نۆڤەمبەردا ١٣٠ هاووڵاتی سیڤیلیان لە پاریس کوشت، هەرچەندە ئەوان تاکتیکڤانی تیرۆر نین. بێگومان کردارەکانی تیرۆریزم بۆ دەوڵەتی ئیسلامی ئامرازێکی بەهێزی هاندانن. بەڵام بۆ زۆر لە ژن و پیاوە گەنجەکانی لەدایکبووی گەڕەکە دوورەکانی پاریس و برۆکسل، دەرفەتی شکستپێهێنانی تیرۆر کاریگەرییەکی گەورەی نییە بۆ پێوەخەریکبوون، نە هێرشە ئاسمانییەکانی فەڕەنسا لە سوریا و نە خەونی دروستکردنی خەلافەتی ئیسلامی لە ڕۆژهەڵاتی ناڤینەوە تا بەلکان بگرێتەوە. لە جیاتییان ڕەنگە وەك نیهلیزمێکی سادە باشتر کرداربنووێنێ. بەم شێوەیەش لە خۆیدا ئامانجە.\nبێگومان، کامو دەیزانی کە فەرمانە مۆڕاڵییەکەی ئەو بۆ _پاراستنی خەڵکانی بێتاوان_ هیچی دیکە پتر لە گروپی (کچەکانی سکۆتس) لەگەڵ نیهلیستەکاندا پەسەندکراو نییە. بەڵام تیرۆریستانی ئاڵا ڕەشەکەی دەوڵەتی ئیسلامی گوێگری کامۆ نین: ئێمە گوێگری ئەوین. کامۆ ئەوەی دەناسییەوە کە ئەو توندوتیژییانەی دەخزێنرێنە نێو ژیانی ڕۆژانەوە چۆن ڕێکدەخرێن. هەرچەندە کەسی پاسیڤیست (دژەشەڕ/ئاشتیگەرا)ش دەزانێ توندوتیژی لە ساتە ڕەخنەییەکاندا، جەوهەری و کڕۆکییە ئەگەر ئێمە مرۆڤایەتی خۆمان پاراستبێت. ئەوە کەیسەکەی ئەڵمانیای هیتلەرە _لە داواکارییە نوشوستییەکەیەوە بۆ بەکارهێنانی توندوتیژی لەسەر ئاستێکی فراوان_ و هۆکارەکەی بۆ بەشداریکردن لە بەرگریدا. (لەکاتی ئازادکردنی پاریس لە ساڵی ١٩٤٤ کامۆ سەرنووسەری کاریگەرترین گۆڤار _کۆمبات_ بوو کە گۆڤارێكی نهێنی و نایاسایی بوو. ئەو گۆڤارە تەنیا ڕووی ئێکزیستێنسیالیزمی فەڕەنسی نەبوو، بەڵکو ڕووی بەرگری فەڕەنسیش بوو). لە ساڵی ١٩٤٣دا باسکردنی هاوڕێیەکی ئەندێشەیی ئەڵمانی، کە بە ئامێزگرتنەوەی بۆ نازی هاوکات ئامێزی بۆ نێهلێزمیش کردبۆوە. کامۆ ئاماژە بەوە دەدا: ”کردنی توندتیژی زۆر ئاسانە، کاتێ توندوتیژی بۆ تۆ زۆر لە هزرین سروشتیتر بێت” هەرچەندە ئەوە هەوڵێکی زۆر گەورەتری دەوێ ”تۆ شەڕبکەی، لە کاتێكدا ڕقت لە جەنگە”. کامۆ بەڕوونی ئەوە دەبینێ کە ئێمە لەو ساتانەدا چۆن مرۆڤبوونی خۆمان لەدەستدەدەین و دەدۆڕێنین. لە کتێبی ”یاخی”دا، کامۆ دەیەوێ جیاوازییەکی ڕیشەیی لە نێوان یاخیبوون و شۆڕشدا بکات. ئەو دەنووسێ کاتێك کوشتنی ئەوانی دی دەبێ بە ناچاری، ئەوا بە هیچ شێوەیەك نابێ ڕەوایەتی بەو کوشتنە بدرێت. یاخی ڕاستەقینە کاتێ سورە لەسەر مرۆڤبوونی خۆی، ئەوا هەرگیز مرۆڤبوونی ئەوانی دیکەش لەبیر ناکات. یاخی تەنیا دژی هەوڵەکانی چەوسێنەرەکەی بۆ نامرۆڤاندنی ئەو بەرگری ناکات، بەڵکو لە بەرانبەردا بەرەنگاری پەرچاندنەکانی خۆشی بۆ نامرۆڤاندنی ئەوان دەبێتەوە. کاردانەوە، بە هەمان شێوەی شۆڕش ئاسان دێتەگۆڕێ، هەردووکیان بێڕێزی بە سنوورەکان دەکەن و توندڕەوی پەسەند دەکەن. لە لایەکی دیکەوە، بۆ کامۆ یاخیبوون ”هیچ نییە جگە لە تەنگژەیەکی پەتی”. وەك ئەو لە سەرگۆتارەکانی لی ئێکسپرێس دەنووسێ ئەوە شتێکی سروشتییە بۆ کەسێکی چەوساوە، جا چ فەڕەنسییەك لەژێر دەسەڵاتی نازی یان جەزائیرییەكی عەرەب لەژێر دەسەڵاتی فەڕەنسی بێت، بەناوی دادەوە چەك هەڵگرێ. بەڵام وەك چۆن ”گەرەکە کەسێك هەرگیز لە داواکاری داد بۆ کەسی چەوساوە وازنەهینێ، ئەوا لێرەدا سنوور هەن لە پشتی ئەو کەسە کە ناتوانێ ئەو نادادیانە بسەلمێنێ کە بە ناوی ئەوەوە کراون”.\nهەرچەندە لە یەکەم بینیندا پارادۆکسییە، بەڵام یاخیبوون باشترین هەلی پاراستنی مرۆڤبوونمان پیشان دەدا. زمانی سیاسی لە هەردوو لای ئەتلەنتیک نەك تەنیا بە بەردەوامی دوژمنە ڕاستەقینەکان لە مرۆڤبوون دەخەن، بەڵکو سەرجەم مرۆڤانی سەر بە هەمان ئاینیش لە مرۆڤبوون دەخەن. بۆ وەسفکردنی گەشەکردنی شەپۆلی پەنابەرە سورییەکان بە شێوەیەک وەك ‘داگیرکەر’ یان ‘جانەوەر’ یان ناساندنی ئەو موسڵمانانەی لە جادەکانی پاریس نوێژ دەکەن وەك ‘داگیرکەر’، بۆ بە ڕەوانی قسەکردن لەبارەی بۆمبڕێژکردنەکانی دەوڵەتی ئیسلامی و ئەو شارانەی داگیری کردوون یان ڕاگەیاندنی سەرجەم پەنابەرە موسڵمانەکانی وڵاتەکەمان وەك کەسانی ناپەسەند یان پێشنیازکردن بۆ ئەوەی ئێمە ئەوانە بکوژین کە پەیوەندییان بە بکوژەکانی دەوڵەتی ئیسلامییەوە هەیە، ئەوا ئێمە پێشێلی سنوورەکانی بەرگری لە خۆکردن دەکەین دژی کردارە نامرۆڤایەتییەکان کە لە لایەن کامۆوە داڕێژراون.\nئەگەر کامو ئێستا لە ژیاندابوایە، ئەوا یەکسەر دەوڵەتی ئیسلامی بە هەمان شێوەی نازیزم وەك دوژمنێکی ناجۆر و نێهلیستی دەناساند، هەروەها وەك دوژمنێك کە پێویستە ئێمە بەتوندی لە دژی خەبات بکەین. هاوکات ئەو ئێمەی ئاگاداردەکردەوە ئەوە لە بیرنەکەین ئێمە کێین و بۆچی شەڕ دەکەین. کامۆ لە کۆتایی کتێبی ”یاخی”دا دەنووسێ لۆگیکی یاخی ئەوەیە ”خزمەتی داد بکات تاکو ڕێگەنەدا نادادی بۆ دۆخی مرۆڤ بێتەئاراوە، هەروەها سوربێ لەسەر زمانێکی سادە تاکو جیهانی درۆکان گەشەنەکات”.\nچەند ئەبسۆرد (مجرد)ە، لە لایەکەوە، لەبارەی شتێکەوە بهزری کە دەبێ پێچەوانە بێ؛ چەند ئەبسوردە، لە لایەکی دیکەوە، لەبارەی شتێکەوە بهزری کە دەشێ جودا بێ لەوەی ئێستا هەیە. کاتێ ئەم تەنگژەیە بەتەواوی کامۆ بێدەنگ دەکات، ڕەنگە ئێستا بتوانێ ئەوانە هانبدا، کە بە دوای حوکمکردنی ئێمەدا دەگەڕێن بۆ پەرچاندن لەسەر فەرمانە دادییە ڕاستەقینەکان و هزرین سەبارەت بە کاریگەرییەکانی ئەو وشانەی کە ئەوان لە ژیانی ڕاستەقینەدا هەڵی دەبژێرن و بەکاری دەهێنن.


گەڕانەوە بۆ لای (نووری المالیکی)!!\n2017-12-24 [11:17 AM]\nنووسینی: کارزان سەباح هەورامی\nیەکێک لەو کارتە سیاسیانەی کوردستان پێویستە بەکاری بهێنێت، رێگریکردنە لەو دەسەڵاتانەی (حەیدەر عەبادی)، سەرۆکوەزیرانی عێراق کە ئێستا پەیرەوی دەکات، چونکە غرووری عەبادی، لەوە دەرچووە کە دەرفەتی بۆ گفتووگۆ ڕەخساندبێت، کوردستان لە نێوان خراپ و خراپتر، دەبێت بیر لە خراپ بکاتەوە، لە نووسینەکانی رابردووم، باسم لە کارتی بەکارهێنانی سوننە کردەوە، بۆ رێگری لە هەژوونی دەەسەڵاتی شیعە لە بەغدا، ئێستاش تاکە چارەسەر کە کوردستان بیکات بۆ ئەوەی باڵانسی هێز لە عێراق لەوە زیاتر تێک نەچێت، باشترە سیاسەت لەگەڵ (نووری مالیکی)، سەرۆکی حزبی دەعوەی عێراق و سەرۆک وەزیرانی پێشووی عێراق بکات، چونکە ئەگەر بمانەوێت مەیدانەکە بۆ (عەبادی) بەجێبهێڵین رەنگە لە داهاتوو رێگای بۆ تەخت ببێت و عێراق لەوە زیاتر بەرەو هەڵدێرببات، کوردستان بۆ ئەوەی باڵانسی هێزی عێراق رابگرێت، دەبێت رکابەری عەبادیشی لەبەرچاوبێت، کە ئێستا نووری مالیکیە، هیچ کاتێک نابێت کوردستان ئەوەی بیر بچێتەوە کە سەرجەم ئەم نەهامەتیانەی بەسەر کوردستان هاتووە، دەرئەنجامی سیاسەتی مالیکی بووە، دووبارە مامەڵەکردن لەگەڵ مالیکی، دەمان خاتە سەر یاریەک ئەویش شەڕی سیاسی لە ماڵی شیعە دروست بکەین، چونکە ئەگەر لە عێراق دوو ئاراستەیی هەبێت ئەوەی ئێستاش ڕوونادات، خۆ ئەگەر ئێستا لە عێراقدا لەدەرەوەی عەبادی، بیرکردنەوەیەکی دیکە هەبوایە، ئاراستەی گفتووگۆکانی هەولێرو بەغدا وەک ئیستا نەدەبوو.\nبۆ کورد هەر کەسێک ببێتە سەرۆک وەزیرانی عێراق، وەک یەکە، لەسەردەمی (ئیبراهیم جەعفەری تا ئەیاد عەلاو و نووری مالیکی و حەیدەر عەبادیش) سەرجەمیان یەک سیاسیەت پەیرەوی دەکەن، بەڵام ئەوەی گرنگە کە کورد لە داهاتوو سیاسەت بکات، لەم قۆناغی ئێستا دەربچێت، چونکە ئەوەی ئێستا دەیکات بریتییە لە ئاراستە نەتەوەییەکە، و یاریی سیاسەتمان بیر چوەتەوە کە برتییە لە ڕووە فێڵاویەکەی، ئەگەر ئەوە نەکەین چاوەڕوان ناکرێت بەغدا گۆڕانکاری لە سیاسەتی ڕووبدات، تائیستاش کوردستان هیچ هاوپەیمانییەکی سیاسی لە عێراق نەکردووە، جگە لە رێککەوتنی (٢٠٠٦ لەنێوان حزبی دەعوە و هاوپەیمانی نیشتیمانی کوردستان و ئەنجومەنی باڵای ئیسلامی)، بەڵام بۆ داهاتوو زۆر لیست و قەوارەی سیاسی هەیە لە عیراقدا دەکرێت سودی لێوەربگرین، چونکە کورد بە تەنیا خۆی ناتوانێت کارتێکی بەهێز بێت لەسەر بەغدا، ئەوەشی (حەیدەر عەبادی)کردوویەتی، بەبەراورد لەگەڵ مالیکی، جیاوازیان زۆر زۆرە، لەسەر دەمی، (نووری مالیکی) پارە بڕدرا، لەسەر دەمی عەبادی جگە لەوەی بەردەوام بوو لەسەر هەمان سیاسەت، بگرە دەستی برد بۆ پارەی گومورگەکان و داخستنی ئاسمانی کوردستان و دەست بەسەراگرتنی نەوتی کوردستان، لەسەر دەمی مالیکی، هەڕەشەی بەکارهێنانی هێزی کرد ئەگەر پێشمەرگە نەبواەی هێرشی دەکرد، بەڵام لەسەر دەمی عەبادی، هێرشی کردو پێشمەرگەی شەهیدکرد و خاکی کوردستانیشیان داگیرکرد، واتە عەبادی و مالیکی هەمان کەسی سیاسین کە دەبێت لێیان بترسین.\nلەحاڵێکدا ئەگەر هاتوو کوردستان، یاری لەنێوان (مالیکی و عەبادی) کرد، ئەو کاتە دوو بابەت ڕوون دەبێتەوە، یەکەم: لەجیاتی یەک دەنگ، دوودەنگی لەبەغدا دروست دەبێت، کە لەبەرژەوەندی کوردستاندایە، دووەم: کوردستان ئەزمونێکی تازەی سیاسەتی تاقیدەکاتەوە ئەویش وازهێنانە لەو دیوە راستەی سیاسەت، بەڵکو هەڵبژاردنی ئەودیوی دیکەی سیاسەتەکە بریتییە لە یاری سیاسی، چونکە بەغدا چەند ساڵە ئەو یاریە سیاسییە ئەوە لەگەڵ کوردستان دەکات، ئەگەر هاتوو کوردستان یاریەکەی ببردایەتەوە، ئێستا پێویستی بە مالیکی و عەبادی نەدەبوو، پێیم وایە لەئاستی نێودەوڵەتیش تائەو کاتەی کوردستان پشتیوانی لە عەبادی بکات، گرفتیان نییە، بەڵام بە لاسەنگەی تەرازووی هێز لە عێراق، بێ گومان کۆمەڵگای نێودەوڵەتیش دێتە سەرخەت.\nئەم هەواڵە 3760جار خوێندراوەتەوە


ئەپە پێویستەکان بۆ مانگی ڕەمەزان بۆ سیستەمی ئەندرۆید و ئای ئۆ ئێس – کەی ئای تی ئێن – Rojapp\nHome/agnews/ئەپە پێویستەکان بۆ مانگی ڕەمەزان بۆ سیستەمی ئەندرۆید و ئای ئۆ ئێس – کەی ئای تی ئێن\nئەپە پێویستەکان بۆ مانگی ڕەمەزان بۆ سیستەمی ئەندرۆید و ئای ئۆ ئێس – کەی ئای تی ئێن\nسەردار عبدالله April 24, 2020\tagnews Leave a comment 302 Views\nPrevious چۆنییەتی خۆپاراستن لە ڤایرۆسی کۆڕۆنا لە شوێنی کارەکەت\nNext ھیوادارم مانگی پیرۆزی رەمەزان، مانگی خێر و خۆشی بێت بۆ تەواوی موسڵمانانی كوردستان و جیھان . بە ھیوای ئەوەی لە ئاشتی و ئارامیدا بژین. سوپاسی مامۆستایانی ئاینی دەكەین كە خەڵكی كوردستانیان ھاندا پابەندی رێنماییە تەندروستییەكان بن….


زانایان هۆشداری لە كەم خەوی دەدەن – wazho.net\nته‌مموز 10, 2021\t1353135 جار خوێندراوەتەوە\nزانایانی ئەمریكی هۆشداری لە كەم خەوی شەوان دەدەن كە دەبێتە هۆی مەترسی لەسەر تەندروستی جەستە و مێشك و جەختلەوەشدەكەنەوە، تەنانەت خەوی زۆر لە پشووەكاندا ناتوانێت قەرەبووی بكاتەوە.\nبەپێی توێژینەوەیەكی نوێی زانایانی “كۆلێژی لێكۆڵینەوەكان لە پیربوون” لە زانكۆی “باشوری فلۆریدا” كە رۆژنامەی “دەیلی مەیڵ”ی بەریتانی بڵاویكردووەتەوە، بەهۆی كەم خەوییەوە جەستە و مێشك تووشی داڕمان دەبن، بەتایبەتی ئەگەر سێ شەو لەسەر یەك ئەو دیاردەیە دووبارە ببێتەوە، توێژینەوەكە لەسەر 2 هەزار كەسی پێگەیشتوو كراوە و زۆرینەیان ئاماژەیان بەوەداوە، كە كێشەی توڕەیی و زوو هەڵچوون و بێهیوایی و تەنیاییان هەیە، ئەوەش بەهۆی كەم خەوییەوەیە.\nشارەزایان دەڵێت، لەو نیشانانەی كە بەهۆی كەم خەوییەوە دروست دەبن، بریتین لە ئازاری جۆراو جۆر لە دەزگای هەرس و كێشە لە هەناسەداندا، پێویستە خەوتنی شەوانە لە 6 كاتژمێر كەمتر نەبێت و ئەوەش كەمترین ماوەیە كە پێویستە بۆ پشتگیری كردنی تەندروستی پێگەیشتووان.\nلای خۆیەوە سۆمی لی یەكێك لە زانایانی توێژینەوەكە دەڵێت، زۆرینەمان پێمانوابوو لە پشووەكانی كۆتایی هەفتە دەتوانین قەرەبووی رۆژەكانی تر بكەینەوە، بەڵام دەبینین تەنها یەك شەو كەم خەوی كاریگەری لەسەر جەستە و مێشك دروست دەكات و دوای سێ شەو كەم خەوی كێشەكانی جەستە و مێشك زیاد دەبن و دەگەنە لوتكە، هەروەها دوای 6 شەو بارودۆخی جەستە و مێشك لە خراپترین حاڵەتدا دەبن.\nPrevious مەلا بەختیار لە بارەی كێشە ناوخۆییەكانی یەكێتی روونكردنەوە دەدات\nNext مەسرور بارزانى: سەرەڕاى ئەو قه‌یران و گرفتانه‌ی تووشمان بوونەوە، پێموایه حكوومه‌ت ده‌ستكه‌وتی زۆری به‌ده‌ست هێناوه


ڕێکەوتن نامەی ۱۱ی ئازار بۆچی سەرکەوتوو نەبوو – History Of Kurd\nHome / بەشی مێژووی كورد / ڕێکەوتن نامەی ۱۱ی ئازار بۆچی سەرکەوتوو نەبوو\nڕێکەوتن نامەی ۱۱ی ئازار بۆچی سەرکەوتوو نەبوو\nزريان احمد 2016-03-11\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە ڕێکەوتن نامەی ۱۱ی ئازار بۆچی سەرکەوتوو نەبوو 5,971 Views\nپاش ١٠ ساڵ لە هەڵگیرسانى شۆڕشى ئەیلول و دەیان ساڵ لە بەردەوامیى شەڕى خوێناوى نێوان بزوتنەوەى کورد و ڕژێمە یەک لەدوا یەکەکانى عێراق، سەر لەئێوارەى ١١ ئازارى ١٩٧٠ ڕادیۆ و تەلەفزیۆنى بەغدا ڕاگەیەنراوێکى لەسەر ڕێککەوتنى حکومەتى ناوەندیى بەغدا و سەرکردایەتى شۆڕشى ئەیلول بڵاوکردەوە و لەمە بەدوا بە ناوى بەیانى ١١ ئازار ناسرا.\nهەرچەندە ئەم ڕێککەوتنە لە سەردەمى حوکمڕانى بەعسییەکان و لەلایەن سەدام حسێنى جێگرى سەرۆک کۆمار و مەلا مستەفاى سەرکردەى شۆڕشى ئەیلولەوە ئیمزا کرا، بەڵام ڕەنگرێژى و سەرەتاکانى بیرۆکەکەى دەگەڕێتەوە بۆ ناوەڕاستى شەستەکان و سەردەمى حوکمڕانى عەبدولڕەحمان عارف و عەبدولسەلامى براى، کەچى کودەتاى بەعسییەکان لە ١٩٦٨ نەیهێشت بگاتە ئاکام و سەرەنجام ڕێککەوتنەکە دواکەوت بۆ سەردەمى حوکمڕانیى ئەحمەد حەسەن بەکر و سەدام حسێنى جێگرى سەرۆک کۆمار.\nلە پاش بڵاوکردنەوەى بەیانى ١١ ئازار ئاهەنگگێڕان و خۆشبینییەکان بە ڕێککەوتنەکە گەلێک زۆربوون، چونکە بڕیاربوو چیتر کۆتایی بە شەڕو شۆڕ و ململانێیەکى خوێناوى دورو درێژ بهێنێت لەنێوان بزوتنەوەى کورد و دەوڵەتى عێراق کە مێژووەکەى هاو تەمەنى مێژوى خودى دەوڵەتەکە بوو.\nبەپێى ڕێککەوتنەکە عێراق دانى نا بەمافى ئۆتۆنۆمى بۆ گەلى کوردستان، ڕێگەى دا کورد بەشدارى حوکمڕانى عێراق بن وەک هاوبەش و شەریک لە وڵات، زمانى کوردیی بەفەرمى ناساند، مافە کلتوریى و ڕۆشنبیرییەکانى گەلى کوردى سەلماند و دانى نا بەمافى کەمایەتییەکانیترى ناو عێراق.\nخەڵکی کوردستانیش لەسایەیدا ئارامییان بۆ گەڕایەوە و بۆ ماوەیەک ڕزگارییان بوو لە مەترسی تۆپباران و ڕاوەدوونان.\nبەڵام هەر زوو دەرکەوت ئەم ڕێککەوتنە هێزى بەیاننامەشى نیە و (شەیتانى وردەکاریی) وایکرد هەر بە مەرەکەبى سەر کاغەز بمێنێتەوە. شارەزایان ئاماژە بەوە دەکەن هۆکارى سەرەکى شکستهێنانى ڕێککەوتنەکە دەگەرێتەوە بۆ ناکۆکیى هەردولا لەسەر سنورى ئیداریی ناوچەى ئۆتۆنۆمى بەتایبەت مافى کورد لە شارى کەرکوک و خاوەندارێتیى سامانى ئەم شارە دەوڵەمەندە.\nهۆکارێک کە فاکتەرى شکستهێنانى زۆربەى دانوستانەکانى نێوان کورد و بەغدا بووە و تا ئێستاش لەڕووى یاسایى و دەستورییەوە درێژەى هەیە و بەفەرمى چارەسەر نەکراوە.\nلە ١٩٧٤ ڕژێمى بەعس یەکلایەنە و دوور لەسەرکردایەتى شۆڕش ناوچەى ئۆتۆنۆمى بۆ کورد ڕاگەیاند، بەبێ ئەوەى کەرکوک و شەنگال و خانەقین لە خۆ بگرێت و کۆمەڵێک کوردیش بەپیرییەوە چوون، ئەمەش لەناو ئەدەبیاتى سیاسى کوردیدا بە ئۆتۆنۆمى کارتۆنى ناسراو تا ڕاپەڕینەکەى ١٩٩١ درێژەى کێشا.\nهەندێک لە چاودێران پێیانوایە ڕێککەوتنى ١١ ئازار یەکێکە لەدەسکەوتەکانى شۆڕشى ئەیلول، چونکە چیتر ڕژێمى عێراق تواناى سەرکوتکردنى شۆڕشى نەماو بڕیاریدا مل بۆ بەشى زۆرى داواکارییەکانى بدات، بەڵام هەندێکیتر پێیانوایە ڕێککەوتنەکە جگە لە فێڵ و چاوبەسکردن لە کورد بەولاوە هیچیتر نەبووە، بەو پێیەى رژێمى بەعس پێویستى بە پشوو ئاگربەستێک هەبوە بۆ ئەوەى باشتر خۆى ڕێک بخاتەوە دژ بەکورد و ئەوەبوو هەر لە مانگى ئازاردا بەڵام پێنج ساڵ دواتر و لە ١٩٧٥ ڕێککەوتننامەى جەزایر و زیندەبەچاڵکردنى سەراپاى شۆڕشى ئەیلولى کرد بەسەریدا.\nسەربارى ئەم دوو بۆچونەش زۆرێک هەر بەگرنگییەوە لە بەیانى ١١ ئازار دەڕوانن بەوپێیەى دۆکۆمێنتێکى فەرمی و تۆمارێکى نوسراوە لەنێوان کورد و بەغدا کە تێیدا زۆرێک لە مافە نەتەوەییەکانى کورد دانى پێدانرا، ئەمەش بۆ گەلێکى وەک کورد کە لاى هەندێ لە بیانییەکان وا ناسراوە زۆرجار کۆڵەوار و بێ پلان بووە لە دانوستانەکاندا بایەخ و گرنگیی تایبەتى هەیە و پێشینەیەکە لە هەر چارەسەرێکى یەکلایی و کۆتایی پرسى کورد لە چوارچێوەى دەوڵەتى عێراق.\nPrevious عوسمانی یەکەم کوڕی ئۆرتغرۆل\nNext بیرەوەریەکانی سەعید ناکام


وەزارەتى خوێندنى باڵا ئاسانکارى بۆ وەرگرتنى خوێندکارانى ئێزیدی لە زانکۆکانى هەرێم دەکات | وەزارەتى خوێندنى باڵا و توێژینەوەى زانستى\nوەزارەتى خوێندنى باڵا ئاسانکارى بۆ وەرگرتنى خوێندکارانى ئێزیدی لە زانکۆکانى هەرێم دەکات\nسەرۆکى دەستەى باڵاى بنکەى لالش هەوڵەکانى وەزارەتى خوێندنى باڵا و توێژینەوەى زانستى حکومەتى هەرێمى کوردستان بەرز دەنرخێنێت بۆ وەرگرتنى خوێندکارانى ئێزیدی لە زانکۆکانى هەرێمی كوردستان.\nله به‌رامبه‌ردا د.یوسف گۆران وەزیرى خوێندنى باڵا و توێژینه‌وه‌ی هه‌رێمی كوردستانیش ڕایگه‌یاند: بەئەرکى سەرشانى خۆمانى دەزانین هەموو هەوڵێک بدین تا بتوانین خزمه‌ت پێشکەش به‌کوردانى ئێزیدی بکەین، هه‌ربۆیه خوێندكارانی ئێزیدی لەگەڵ خوێندکارانى هەرێم جیاوازییان له‌گه‌ڵدا ناكرێت و وه‌ك یه‌ك مامه‌ڵه‌یان له‌گه‌ڵدا ده‌كه‌ین.\nئه‌و ڕاگه‌یاندنه‌ی د.یوسف گۆران، ئەمڕۆ یه‌ك شه‌ممه ڕێکەوتى (20/12/ ٢٠١٥) له میانه‌ی پێشوازیکردنی لە شێخ شامۆ شێخۆ ئەندامى پاڕلەمانى کوردستان و سەرۆکى دەستەى باڵاى بنکەى لالیش هات.\nلە دیدارێکدا کە د. ئامانج عەبدولڵا ڕاوێژکارى وەزیر ئامادەیبو، شێخ شامۆ شێخۆ ئەندامى پاڕلەمانى کوردستان و، سەرۆکى دەستەى باڵاى بنکەى لالیش ستایش و سوپاسگوزارى هەوڵەکانى وەزارەت و خودى وەزیرى خوێندنى باڵا و توێژینەوەى زانستى کرد بۆ کارئاسانیکردنى خوێندکارانى ئێزیدی بۆ وەرگرتنیان لە زانکۆ و پەیمانگەکانى هەرێمى کوردستان و، لەبەرچاوگرتنى بارودۆخى ئیزیدییه‌كانی ناوچەکوردستانییەکانى دەرەوەى ئیدارەى هەرێمى کوردستان و، ئەنجامدانى رێککارى یاسایى ئیدارى بۆ ئەو خوێندکارانە له ڕێگه‌ی میواندارى و گواستنەوەیان بۆ زانکۆکانى هەرێمی كوردستان.\nله به‌رامبه‌ردا د. یوسف گۆران وەزیرى خوێندنى باڵا و توێژینەوەى زانستى وتى: خزمەتکردن و کارکردن بۆ کوردانى ئێزیدی ئەرکیکى پیرۆز و شەرەفمەندایە بۆ ئەوەى بتوانین کەمێک لە ئازارو مەینەتیەکانى برا ئێزیدییه‌كانمان کەم بکەینەوە.\nلەبارەى وەرگرتنى خوێندکارانى ئێزیدی ناوچە کوردستانیەکانى دەرەوەى ئیدارەى هەرێمى کوردستان لە زانکۆکانى هەرێم: وەزیرى خوێندنى باڵا ڕایگەیاند هەموو هەوڵ و تواناى زانکۆکانمان دەخەینە گەڕ بۆ وەرگرتنی خوێندکارە ئێزیدییه‌كان لە زانکۆکان، هه‌روه‌ك هەمان مەرج و رێنماییەکانى خوێندکارانى هەرێمیان بۆ پیادەدەکەین و جیاوازیان لەنێواندا ناکەین. وتیشى بۆ ئەمساڵى خوێندن بەهەمان شێوە هاوکارى تەواوى خوێندکارە ئێزدییه‌كان دەکەین بۆ وەرگرتنیان یاخود میوانداریکردن و گواستنەوەیان.


مەسرور بارزانی: دەبێت ڤاكسین بۆ زیاتر لە 6 ملیۆن هاووڵاتی هەرێم دابین بكەین - تۆڕی میدیایی خەڵک\nسەرۆكی حكومەتی هەرێمی كوردستان ڕایدەگەیەنێت: خۆشحاڵم بە گەیشتنی یەكەم كاروانی ڤاكسینی دژ بە ڤایرۆسی كۆرۆنا بۆ هەرێمی كوردستان، كە لە لایەن وڵاتی چینەوە بەخشراوە.\nمەسرور بارزانی سەرۆكی حكومەتی هەرێم لە پەیامێكدا بەبۆنەی گەیشتنی یەكەم كاروانی ڤاكسینی كۆرۆنا بۆ هەرێم لە وڵاتی چینەوە، دەڵێت:”حكومەتی هەرێمی كوردستان، بە هەماهەنگی لەگەڵ حكومەتی فیدڕاڵ، كار دەكات بۆ بەدەستهێنانی ڤاكسین و دڵنیابوون لە دابینكردنی بەشی هەرێم لەو بڕە ڤاكسینەی بە حكومەتی فیدراڵ دەدرێت”.\nدەقی پەیامی سەرۆكی حكومەتی هەرێم:\nخۆشحاڵم بە گەیشتنی یەكەم كاروانی ڤاكسینی دژ بە ڤایرۆسی كۆڕۆنا (COVID-19 ) بۆ هەرێمی كوردستان، كە لە لایەن وڵاتی چینەوە بەخشراوە.\nسوپاسی كۆماری چین دەكەین بۆ ئەم هاوكارییە مرۆییە، كە هەنگاوێكی گرنگە بۆ هەوڵەكانی بەرەنگاربوونەوەمان دژ بە ڤایرۆسەكە و پاراستننی پزیشكان و كارمەندانی هێڵی پێشەوە.\nپاش پەسەندكردنی پلانی دابەشكردن، ڤاكسینەكان بۆ سەنتەرەكانی دیاریكراو لە هەموو پارێزگاكان، دابین دەكرێت تاكو بدرێ بەو گروپانەی لە هێڵی پێشەوەن و مەترسییان لەسەرە.\nحكومەتی هەرێمی كوردستان، بە هەماهەنگی لەگەڵ حكومەتی فیدڕاڵ، كار دەكات بۆ بەدەستهێنانی ڤاكسین و دڵنیابون لە دابینكردنی بەشی هەرێم لەو بڕە ڤاكسینەی بە حكومەتی فیدراڵ دەدرێت، ئێمە لەگەڵ كۆمپانیا پێشەنگەكانی بەرهەمهێنانی ڤاكسین، ڕاستەوخۆ لە پەیوەندیداین بۆ بەدەستهێنانی ڤاكسینی زیاتر بۆ هەرێمی كوردستان. من بەجیددی كار لە سەر ئەم بابەتە دەكەم و بەدواداچون دەكەم بۆ دڵنیابون لەوەی، هەر كوردستانییەك بە زوترین كات ڤاكسینی پێ بگات.\nبێگومان ئەمە كارێكی ئاسان نابێت، بەڵام دەبێت ڤاكسین بۆ زیاتر لە 6 ملیۆن هاوڵاتی هەرێم دابین بكەین، حكومەتی هەرێمی كوردستان ، ئێستا كار لە سەر ئەنجامدانی بەرنامەیەكی كوتانی گشتگیر بۆ دانیشتوانی هەرێم دەكات، كە تیمی تەندروستی و كارمەندانی هێڵی پێشەوەی بەرەنگاربونەوەی كۆرۆنا و كارمەندانی دەزگا ئەمنییەكان و كەسانی بەتەمەن و ئەوانەی مەترسیی توشبونیان هەیە دەگرێتەوە. پاشان كوتانی زۆرترین ڕێژەی هاوڵاتیان بەپێی تەمەن و ڕێنماییە دیاریكراوەكان دەست پێ دەكات . هیوادارین دوای ئەم قۆناغە، بتوانین بگەڕێینەوە سەر ژیان و گوزەرانی خۆمان و دۆخی ئابوریش گەشە بكاتەوە.\nمن دڵنیام دەتوانین باردۆخەكە ئاسایی بكەینەوە، بەڵام بێگومان حكومەتی هەرێمی كوردستان ناتوانێت بە تەنیا ئەمە بكات، بۆیە دەبێت هاوڵاتییان بەگشتی، هاوكار و یارمەتیدەر بن و ڕۆڵی خۆیان لە پێناو بەرژەوەندی گشتیدا بگێڕن . ئەمەش لە ڕێگەی پابەندبوون بە ڕێنماییەكانی تەندروستی و ڕێكارەكانی خۆپارێزی كە لە پێناو پاراستنی كۆمەڵگەیە بە گشتی.\nوەزیری تەندروستی بەریتانیا دەڵێت، سەبارەت بە ڤاكسین و نەوە نوێیەكەی كۆرۆنا دەدوێت. (زیاتر…)


حكوومه‌ت له‌سه‌ر ڕاڤه‌كردنی دادگاى باڵاى فیدراڵ ڕاگه‌یاندراوێكی بڵاو كرده‌وه\nحكوومه‌تی هه‌رێمی كوردستان، ڕاگه‌یاندراوێك سه‌باره‌ت به ڕاڤه‌كردنى دادگاى باڵاى فیدراڵ بۆ مادده‌ى یه‌كه‌مى ده‌ستوورى عێراق بڵاو ده‌كاته‌وه و تێیدا ئاماژه به‌وه ده‌كات و ده‌ڵێ، بڕوامان وایه كه پێویسته ئه‌مه ببێته بنه‌مایه‌ك بۆ ده‌سپێكردنى دیالۆگێكى نیشتمانیى گشتگیر بۆ چاره‌سه‌ركردنى ناكۆكییه‌كان.\nله ڕاگه‌یاندراوه‌كه‌ی حكوومه‌تدا هاتووه، له‌سه‌ر داواى ئه‌میندارى گشتیى ئه‌نجوومه‌نى وه‌زیرانى فیدراڵ له ڕۆژى پێنجی تشرینی دووه‌م، دادگاى باڵاى فیدراڵى له ڕۆژى شه‌شی تشرینی دووه‌م بڕیارى ژماره 122ى ده‌ركرد سه‌باره‌ت به ڕاڤه‌كردنى ماده‌ى یه‌كه‌م له ده‌ستوورى عێراق كه ئه‌مه ده‌قه‌كه‌یه‌تى: "كۆمارى عێراق ده‌وڵه‌تێكى فیدراڵیى سه‌ربه‌خۆیه، خاوه‌ن سه‌روه‌ریى ته‌واوه كه سیسته‌مى حوكمڕانى تیایدا كۆماریى په‌رله‌مانیى دیموكراتییه، ئه‌م ده‌ستووره زامنى یه‌كێتیى عێراقه".\nئه‌وه‌شی خستووه‌ته ڕوو: وه‌ك چۆن هه‌میشه هه‌رێمى كوردستان جه‌ختى كردۆته‌وه كه پابه‌ندى گرتنه‌به‌رى ڕێگه‌ى ده‌ستوورى و یاسایییه بۆ چاره‌سه‌ركردنى ناكۆییه‌كانى نێوان ده‌سه‌ڵاته فیدراڵییه‌كان و هه‌رێم، له ڕوانگه‌ى هه‌ڵوێستى ڕوونمانه‌وه به پێشوازیكردن له هه‌ر ده‌ستپێشخه‌رییه‌ك به‌م ئاراسته‌یه، له پێش هه‌مووشیانه‌وه ده‌ستپێشخه‌ریى ئایه‌توڵلا عوزما سه‌ید سیستانى و هه‌ندێك له كه‌سایه‌تییه عێراقییه‌كان و وڵاتانى دۆستى گه‌لى عێراق به گه‌ڕانه‌وه بۆ ده‌ستوورى عێراق بۆ چاره‌سه‌ركردنى ناكۆكییه‌كان، ڕێز له‌و ڕاڤه‌كردنه‌ى دادگاى باڵاى فیدراڵى بۆ مادده‌ى یه‌كه‌م له ده‌ستوور ده‌گرین.\nهه‌ر له ڕاگه‌یاندراوه‌كه‌دا هاتووه: دووپاتى ده‌كه‌ینه‌وه بڕوامان وایه كه پێویسته ئه‌مه ببێته بنه‌مایه‌ك بۆ ده‌سپێكردنى دیالۆگێكى نیشتمانیى گشتگیر بۆ چاره‌سه‌ركردنى ناكۆكییه‌كان له ڕێگه‌ى جێبه‌جێكردنى ته‌واوى هه‌موو مادده‌كانى ده‌ستوورى عێراقه‌وه به جۆرێك ببێته هۆى زامنكردنى پاراستنى ماف و ده‌سه‌ڵات و تایبه‌تمه‌ندییه‌كانى هاتوو له ده‌ستووردا به‌و پێیه‌ى ئه‌مه تاكه ڕێگه‌یه بۆ زامنكردنى یه‌كێتیى عێراق وه‌ك له مادده‌ى یه‌كه‌مى ده‌ستووردا هاتووه.


وتەبێژی حكومەتی ئێران تووشی ڤایرۆسی كۆڕۆنا بوو\nkurdiu 8 27/07/2020 - 16:54 هەواڵ/گشتی\nعەلی ڕەبیعی وتەبێژی حكومەتی ئێران تووشی ڤایرۆسی كۆرۆنا بوو، ئەمەش دوای ئەوەی پشكنینەكانی پۆزەتیڤ دەرچوون و تەئكید لەسەر تووشبوونی كرایەوە.\nئەمڕۆ دوو شەممە،27 ی ته‌مموزی 2020 نوسینگەی وتەبێژی حكومەتی ئێران، تووشبوونی عەلی ڕەبیعی وتەبێژی حكومەتی ئێران بە ڤایرۆسی كۆرۆنا ڕاگه‌یاند.\nهه‌روه‌ها ئه‌وه‌ش خراوه‌ته روو، عه‌لی ڕەبیعی بۆ نزیكەی هەفتەیەكە كەرەنتینە كراوە، دوای ئەوەی نیشانەكانی تووشبوونی به ڤایرۆسی كۆڕۆنای پێوەدەركەوت، ئەمەش دوای ئەوەی ئەنجامی پشكنینەكانی پۆزەتیف دەرچوون و تەئكید لەسەر تووشبوونی بە ڤایرۆسەكە كرایەوە.\nهه‌روه‌ها نوسینگەی وتەبێژی حكومەتی ئێران، كۆنفرانسی هەفتەتانەی هەڵوەشاندەوە كە بەنیازبوو سبەینێ بە ئامادەبوونی ڕۆژنامەوانانی ئێرانی و بیانی لەلایەن ڕەبیعییەوە سازبكرێت.\nبه گوێره‌ی دوایین ئاماره‌كانی وەزارەتی تەندروستی ئێران، "كۆی گشتی تووشبوانی كۆرۆنا لە وڵاتدا بۆ 293 هەزار و 606 كەس بەرزبۆوە، تائێساش 255 هەزار و 144 كەس نەخۆشییەكەیان پەڕاندووە و چاكبوونەتەوە و 15 هه‌زارو 912 كەسیش بەهۆی ڤایرۆسەكەوە گیانیانلەدەستداوە


NRT TV | عێراق | فەرماندەیی ناوەندیى ئەمریکا: پێویستە سوپاکەمان بە بەهێزیى لە عێراقدا بمێنێتەوە\nکێنس مەکێنزى فەرماندەى فەرماندەیی ناوەندیى ئەمریکا هۆشداری ئەوەشیدا، ژمارەیەکى زۆر لە زیندانیانى داعش لە زیندانەکانى رۆژئاواى کوردستان ئەگەرى زۆر هەیە کە هەڵبێن ئەوەش گوڕێکى زۆر بەو رێکخراوە دەبەخشێت.\nباسى لەوەشکردووە، ئەگەر نەتوانرێت ئاوارەکان ئاوێتەى کومەڵگە بکرێنەوە ئەوا لە داهاتوودا شاهیدى دەرکەوتنى نەوەى دیکەى داعش دەبن.\nئەو فەرماندەیەى ئەمریکا ئاماژەى بەوەشکردووە، ئەوان و هاوپەیمانەکانیان لەوانەش بەریتانیا بەردەوامن لە مەشقکردن بە هێزە عێراقییەکان، بەڵام ئەمە تەنیا ئاسایش دابیندەکات بۆ دابینکردنى سەقامگیری پێویستە ئەمریکا بونێکى بەهێزی سەربازى لەو وڵاتە هەبێت.\nپێشتر، سیروان بارزانى فەرماندەی میحوەری مەخمور - گوێڕی هێزەکانی پێشمەرگە رایگەیاندبوو، زیاتر لە حەوت هەزار چەکداری سەر بە گروپی چەکداری داعش لە عێراقدان و بە نیازن لە کاتی سەرلەنوێ بڵاوبوونەوەی ڤایرۆسی کۆرۆنادا ریزەکانیان رێکبخەنەوە.\nبەگوێرەی ئامارەکانی دەزگای روبەڕوبوونەوەی تیرۆری سەر بە نەتەوەیەکگرتوەکانیش، ژمارەی چەکدارانی داعش بە ١٠ هەزار چەکدار خەمڵێندراوە، لە کاتێکدا بەرپرسانی باڵای سەربازی ئەمریکا، ژمارەی چەکدارانی ئەو گروپە چەکدارییە بە ١٤ تا ١٦ هەزار چەکدار لە عێراق و سوریا دەخەمڵێنن.


لە ئەڵمانیا بۆ منداڵانی مەخمور کۆنسێرتێک سازکرا\nلە شاری بیلەفێڵدی ئەڵمانیا "دەستپێشخەری ئاشتی و هیوا بۆ کوردستان" بۆ منداڵانی کامپی مەخمور کۆنسێرتێکی ڕێکخست.\nهۆشداریی له ڕووخان و وێرانبوونی ژماره‌یه‌ك شوێنه‌واری مێژوویی له سنووری گه‌رمیان دەدرێت، شوێنه‌واری گه‌رمیانیش دەڵێت هیچ پرۆژه‌یه‌كیان نییه بۆ پاراستن و نۆژه‌نكردنه‌وه‌ی ئه‌و شوێنه‌وارانه.\nفێستیڤاڵی خواردنە کوردەوارییەکان بەڕێوەچوو\nلە کۆلێژی پەروەردەی بنەڕەتی زانکۆی ڕاپەڕین فێستیڤاڵی ساڵانەی خواردنە کوردەوارییەکان بەڕێوەچوو.\nبە شانۆگەریی پەیامی یەکگرتن دەدەن\nگورپی شانۆی ئاڤێستا بە نمایشکردنی شانۆیەک وانەی یەکگرتن و پێکەوەژیانیان وتەوە.


بڕیارێک لەبارەی مەرزە لاوەکیەکان دەرکرا\nلەدوای داخستنی مەرزە لاوەکیەکان بەبڕیاری حکومەتی عێراق، لەئێستادا بڕیارێکی کاتی بۆ تەواوی مەرزە لاوەکیەکان دەرکرا.\nسیروان محەمەد, سەرۆکی ژووری بازرگانی و پیشەسازی سلێمانی ڕایگەیاند" تەواوی مەرزە لاوەکیەکان لەچەند ڕۆژی ڕابردودا بەبڕیاری حکومەتی عێراقی داخران و کارکردن تیایدا وەستا ، ئەمەش نیگەرانی لای کاسبکاران و بازرگانان دروستکردووە".\nڕاشیگەیاند" پارێزگاری سلێمانی پەیوەندی پێوەکردم و ئاگاداری کردمەوە لەئێستادا بەبڕیارێک بۆ ماوەی ٧٢ کاتژمێر تەواوی مەرزەکان دەکرێتەوە و کارکردن تیایدا ئاسایی دەبێتەوە".\nئاماژەی بەوەشدا لەئێستاوە ھەوڵ دەدرێت بۆ دروستکردنی لیژنەیەکی فراوان بۆ دەستپێکردنی گفتوگۆکردن لەسەر بەردەوامبونی کارکردنی ئەو مەرزە لاوەکیانە.\nبەشێک لەو مەرزانەی دەکەونە سنوری پارێزگای سلێمانی لە مەرزی سەرتەک و تەوێڵە و شوشمێ و سەیران بەن و کێلێ و گۆغڵان و بەمۆ و شابەدین و ھەڵاڵاوا پێک دێت کە ئەم جۆرە مەرزانە بەزۆری باری کارەبای پیا دەڕوات و کۆڵبەر ھاتوچۆی لەسەر دەکات.


ئيسلام – تۆڕی میدیایی خەڵک\nخەڵك-بەشی هەواڵ دەسەڵاتدارانی سعودیە سەردانیكردنی منداڵانیان بۆ مزگەوتی پێغەمبەر درودی خوای لەسەر بێت، قەدەغە كرد. میدیاكانی سعودیە بڵاویانكردەوە، سەرۆكایەتی گشتی بۆ كاروباری مزگەوتی نەبەوی بڕیاریان داوە...\nخەڵك-بەشی هەواڵ داعش هەڕەشە لە فەرەنسا دەكات و ئاشكرایدەكات ، هێرشەكانیان بۆسەر ئەو وڵاتە دەستپێدەكەن. تۆڕی (BBC) بڵاویكردەوە ، كخراوی داعش ڕایگەیاندووە ، بەهۆی ئەو بێ...\nخەڵك-بەشی هەواڵ لە شاری مامو لە سوید دوای سوتاندنی قورئانی پیرۆز لەلایەن كەسێكی دژە ئیسلام، نائارامی و پشێوی لەو وڵاتە دەستیپێكرد. كەناڵی تەلەفزیۆنی stv بڵاویكردەوە، لە...\nخەڵك – یەحیا حبیب ئەمڕۆ هەینی 24/7/2020 ڕێوڕەسمی هەینی لە زۆرینەی مزگەوتەكانی شارۆچكەی شارەزوور بەڕێوەچوو. پەیامنێری تۆڕی میدیایی (خەڵك) لە شارەزوور ڕایگەیاند، دوای ئەوەی ڕۆژی...\nخەڵك-بەشی هەواڵ وتەبێژی بزووتنەوەی ئیسلامی ڕایدەگەیەنێت، دواخستنی كردنەوەی مزگەوتەكان نیشانەی پرسیاری دروستكردووە لای موسڵمانان. د.عەبدوڵڵا وەرتی وتەبێژی بزووتنەوەی ئیسلامی بە (خەڵك)ی ڕاگەیاند، دواخستنی كردنەوەی مزگەوتەكان...\nخەڵك-ئارام سەردار بڕیارە ڕۆژی سێ شەممە لیژنەی باڵای بەرەنگاربوونەوەی كۆرۆنا كۆببێتەوە و ژووری ئۆپەراسیۆنی هەولێریش پێشنیار دەكات جگە لە پرسە و هۆڵەكانی ئاهەنگێڕان ژیانی ئاسایی...\nخەڵك-بەشی هەواڵ كەنەكە پیرۆزبایی جەژنی ڕەمەزان لە گەلی كوردستان وجیهانی ئیسلامی دەكات و لە ڕاگەیەنراوێكدا ئاماژە بۆ ئەوە دەكات، سبەینێ جەژنە، جەژنی ڕەمەزانە، بەداخەوە جەژنی ئەمساڵ...\nخەڵك-بەشی هەواڵ بەرپرسانی ئەمنی ویلایەتی پروان هەواڵی كوژرانی زیاتر لە 10 هاووڵاتییان لە ئەنجامی هێرش بۆسەر مزگەوتێك پشت ڕاست كردەوە. هارون موبارز فەرماندەی پۆلیسی پروان له...\nخەڵك-بەشی هەواڵ سكرتێری گشتی یەكێتی جیهانی زانایانی موسڵمان ڕایدەگەیەنێت، هەندێك بیروبۆچوونی خراپ لە هەموو ڤایرۆسەكانی جیهان مەترسیدارترن. عەلی قەرەداغی سكرتێری گشتی یەكێتی جیهانی زانایانی موسڵمان...


جامی دۆستانه‌ی پاڵه‌وانه‌كان: رۆما و پاریس سان جێرمان به‌یه‌كده‌گه‌ن\nیارییه‌كانی جامی دۆستانه‌ی پاڵه‌وانه‌كان به‌رده‌وامه و به‌ره‌به‌یانی پێنجشه‌ممه‌ش یانه‌ی رۆمای ئیتاڵی رووبه‌روی یانه‌ی پاریس سانجێرمانی فه‌ڕه‌نسی ده‌بێته‌وه.\nیانه‌ی رۆما دوا راهێنانه‌ی بۆ رووبه‌روبونه‌وه‌ی یانه‌ی پاریس سانجێرمانی فه‌ڕه‌نسی له‌نێو یاریگای زانكۆی ئیسترن له ویلایه‌تی میچیگان ئه‌نجامدا كه بڕیاره یارییه‌كه كاتژمێر 3ی به‌ره‌به‌یانی رۆژی پێنجشه‌ممه له چوارچێوه‌ی جامی دۆستانه‌ی پاڵه‌وانه‌كان به‌رێوه‌بچێت.\nیانه‌ی رۆما له‌كاتی گواستنه‌وه‌ی هاوینه‌دا ده‌ستبه‌رداری محه‌مه‌د سه‌ڵاح و ئه‌نتۆنیۆ رۆدریگێر و لیاندرۆ پاریدیس بوو، له‌گه‌ڵ ئه‌وه‌شدا فرانچیسكۆ تۆتی به یه‌كجاری وازی له یاریكردن هێنا، به پێچه‌وانه‌شه‌وه گرێبه‌ستی له‌گه‌ڵ هه‌ریه‌ك له ریك كارسدۆرب یاریزانی فاینۆرد و جینكیز ئۆندری یاریزانی یانه‌ی ئه‌سته‌نبوڵ باشاكشه‌هیر و برۆنۆ پیرێزی یاریزانی تۆرینۆدا ئیمزاكرد، بۆیه ده‌یه‌وێت ئه‌مساڵ جیاواز ده‌ربكه‌وێت به تایبه‌ت كه دی فرانشیسكۆی كردۆته راهێنه‌ر به‌ڵام پێناچێت سه‌ركه‌وتوو بێت.\nله‌لایه‌كی تره‌وه، یانه‌ی پاریس سانجێرمان به شێوه‌یه‌كی باش خۆی بۆ یارییه‌كانی وه‌رزی نوێ ئاماده ده‌كات و دوای ئه‌نجامدانی ئه‌م یارییه‌ش له رۆژی یه‌كشه‌ممه‌ی داهاتوودا رووبه‌روی یانه‌ی تۆتنهام ده‌بێته‌وه.


شەشەمین کۆنگرەی نێونەتوەیی بۆ هەڵوەشاندنەوەی سزای ئیعدام, برایم لاجانی – Peshmergekan\nلەو کۆنگرەیەدا ژمارەیەکی زۆر لە رێبەرانی دونیاو چالاکانی مافی مرۆڤ بەشدارن. بەخۆشیەوە ژمارەیەکی بەرچاو لە چالاکانی کوردیش خۆیان ئامادەکردەوە کە بەشداری ئەو کۆنگرە نێونەتەوەییە بکەن\nچەند ساڵ لە مەوبەر بەیاننامەی یەکەمین کۆنگرەی نێونەتەوەیی هەڵوەشانەوەی سزای ئیعدامم کردبووە کوردی و لەگەڵ پێشەکیەکی کورتدا لە ماڵپەڕی پێشمەرگەکاندا بڵاوم کردبووە. ئێستا بۆ پێشوازی کردن لە شەشەمین کۆنگرەی نێونەتەوەیی هەلوەشاندنەوەی ئیعدام کە لە سەعاتەکانی داهاتوودا لە ئۆسلۆ دەبەسترێ جارێکی دیکەش ئەو بانگەوازە، کە بە بانگەوازی ستراسبۆرگ بەناوبانگە، بڵاودەکەمەوە و داوا دەکەم با هەموو رەگەڵ ئەو بانگەوازە کەوین.\nبانگەوازی ستراسبۆرگ.یەکەمین کۆنگرەی جیهانیی بۆ هەڵوەشاندنەوەی سزای ئیعدام! ، ئیبراهیم لاجانی\nچەند قسەیەکی پێویست\nمێژووی سزای ئیعدام بە ئەندازەی مێژووی خودی مرۆڤ کۆنە. هەر لەو ڕۆژەوە کە مرۆڤ ئاگری دۆزیەوە، ئەوەش فێربوو کە چۆن هاوڕەگەزی نەیار و موخالیفی خۆی بسوتێنێ.\nکاتێکیش کە لە گیاوگۆڵ و خوری، گوریس و پەتکی درووستکرد، بۆ لە قەنارەدان و هەڵواسینی هاوچەشنی خۆی بە کاری هێنا. ئەو کاتەش کە ئاسنی دۆزیەوە، هەوەڵین کاری ئەوەبوو کە بۆ هەڵبرینی گەرووی هاونەوعی خۆی تیغ و چەقۆی لێ درووستکا. سەرەنجام لە سەردەمی باڕووتدا، مرۆڤ فێربوو کە بەڕیز داری ئیعدام بچەقێنێ، بۆ ئەوەی سینگی ئەو کەسانە کە بە ئیعدام مەحکووم کراون لە دارەکان شەتەکدراون، بداتە بەر دەسڕێژی گوللە.\nمێژووی مرۆڤ لە ڕەوتی چوونە پێشی خۆی دا گەیشتۆتە جێگایەک کە ئێستا خوازیاری هەڵوەشاندنەوەی سزای ئیعدامە. چۆن داخوازی هەڵوەشاندنەوەی کۆیلەتی هەڵوەشاندنەوەی ئاپارتاید بە ئاکام گەیشت و ئێستا دەبینین هەم کۆیلەتی و هەم ئاپارتاید بەڕەسمی هەڵوەشاوە ڕاگەیەنراون و قەدەغەن، ئاواش هەڵوەشانەوەی سزای ئیعدام جێ بەجێ دەبێ و سەردەگرێ.\nئینسان لە سەردەمی ئێستادا بەو پلەیە لە تێگەیشتن و شعور گەیشتوە کە لەوە حاڵی بێ مافی ژیان، یەکێک لە سەرەتایترین مافەکانی مرۆڤەو بۆ دابین و دەستەبەرکردنی ئەومافەش جگە لە هەڵوەشانەوەی هەرشتێک کە ئەو مافە بخاتە ژێرپێ و مەترسیەوە، رێگایەکی دیکە لە گۆرێ دانیە.\nئەگەر لە چەرخی ڕابردوودا بەیاننامەی جیهانیی مافەکانی مرۆڤ ڕاگەیەنرا، پێویستە لەم چەرخەدا ئەو مافانە بەگشتی و مافی ژیان بە تایبەتی بۆ هەموو ئینسانەکان لە ئاستی جیهانیدا سەرلەنوێ پەسند بکرێنەوە. بەواتایەکی دیکە، پاش پەسندکرانی بەیاننامەی جیهانی مافی مرۆڤ لە قەڕنی رابردوودا، زۆربەی وڵاتەکانی ئەندامی ڕێکخراوی نەتەوەیەکگرتوەکان، ئێستا لەگەڵ بزووتنەوەی هەڵوەشانەوەی سزای ئیعدام کەوتوون. ئەوە بە سەرکەوتنی عەداڵەت بەسەر تۆڵەدا لە قەڵەم دەدرێ.\nلە درێژەی چوونەپێش و گەشەکردنی بزووتنەوەی هەڵوەشانەوەی سزای ئیعدامدا، ئێستا یەکێک لە پێشمەرجەکانی چوونە نێو یەکیەتی ئوررپا، بریتیە لە هەڵوەشاندنەوەی سزای ئیعدام.\nلەسەر ئەو بناخەیە، یەکەمین کۆنگرەی جیهانیی هەڵوەشانەوەی سزای ئیعدام لە رێکەوتی ٢١ی ژوئێنی ساڵی ٢٠٠١، لە شاری ستراسبۆرگی فەڕانسەدا پێکهات. لەو کۆنگریەدا نوێنەرانی کۆڕوکۆمەڵە نێونەتەوەییەکانی لایەنگر و پارێزەری مافەکانی مرۆڤ، ژمارەیەکی زۆر لە مافناسان، نوسەران و کۆمەڵناسان و کەسوکاری قوربانیانی ئیعدام لە سەرانسەری جیهانەوە، بە مەبەستی باس و لیکۆڵینەوە سەبارەت بە سزای ئیعدام، لە دەوری یەک کۆبوونەوە. بەرهەمی کاری یەکەمین کۆنگرەی جیهانیی هەڵووەشانەوەی سزای ئیعدام، بریتیە لە پەسندکرانی بڕیارنامەیەک کە بە بانگەوازی ستراسبۆرگ ناوی دەرک\nردوە. پەسندکرانی بانگەوازی ستڕاسبۆرگ بە هەنگاوێکی گرینگ بۆ گێڕانەوە و دابین و دەستەبەرکردنی مافەکانی مرۆڤ دادەنرێ. هەر بۆیە بە پێویستم زانی تێکستی بانگەوازەکە بکەمە کوردی.\nیەکەمین کۆنگرەی جیهانیی بۆ هەڵوەشاندنەوەی سزای ئیعدام!\nئێمە ئەو کەسانەی لە دژی سزای ئیعدامین، بە بۆنەی یەکەمین کۆنگرەی جیهانیی دژ بەسزای ئیعدام، کە لە ڕۆژەکانی ٢١ تا ٢٣ ی ژوئێنی ساڵی ٢٠٠١دا، لە لایەن، ڕێکخراوی پێکەوە بۆ هەڵوەشاندنەوەی ئیعدام، لە شاری ستراسبۆرگ پێکهات، لە دەوری یەک کۆبوینەتەوە تا ڕاگەیەنین کە:\nسزای ئیعدام هەمیشە بە مانای زاڵبوونی تۆڵە بەسەر عەداڵەتدایە و سەرەتایترین مافی مرۆڤ کە مافی ژیانە دەخاتە ژێرپێ و بەرپەلامار.\nهیچ کاتێک ئیعدام نەیتوانیوە پێش بە ڕوودانی تاوان بگرێ. سزای ئیعدام هەمیشە وەک ئەشکەنجە، کردەوەیەکی لە ڕادەبەدەر دڕندانەو ڕەفتارێکی نا ئینسانی چاوی لێکراوە. کۆمەڵگایەک کە ئیعدامی تێدا بەڕێوەدەچێ، بە نموونەی کۆمەڵگایەک دادەنرێ کە برەو بە تووندوتیژی دەدا. هەر کۆمەڵگایەک کە ڕێز بۆ کەڕامەت و پلەو پایەی مرۆڤەکان و خەڵک دابنێ، تێدەکۆشێ کە سزای ئیعدام هەڵوەشاوە ڕاگەیەنێ.\nئێمە بە خۆشحاڵیەوە ڕادەگەیەنین کە سەرۆکەکانی ئەنجومەنەکانی یاسادانان لە ئوروپادا، لە ڕۆژی ٢٢ی ژوئێنی ٢٠٠١دا، بەڕەسمی و لە ئاستی جیهانیدا ڕایانگەیاند کە بەڕێوەبردنی ئیعدام ڕادەگرن. ئەوەش بە بڕیارێکی گرینگ لە پێوەندی لە گەڵ هەڵوەشانەوەی جیهانی سزای ئیعدامدا، دەژمێردرێ. ئێمە خوازیاری ئەوەین کە سزای ئیعدام لە ئاستی جیهانیدا هەڵوەشێتەوە.\nبۆ ئەو مەبەستەش لە هەموو خەڵکی دنیا، حکومەتەکان و ڕێکخراوە نێونەتەوەییەکانمان دەوێ کە :\nدەوڵەتەکان یاساو قانوونی پێویست سەبارەت بە هەڵوەشانەوەی سزای ئیعدام پەسند بکەن و هەموو پەیماننامە نێونەتەوەیی و ناوچەییەکانی پێوەندیدار بە هەڵوەشانەوەی سزای ئیعدام ئیمزابکەن.\nئەو وڵاتانەی ئیعدام بەڕێوەدەبەن، بەجێ یە، ئەوسزایە لە یاساکانی خۆیاندا وەلابەرن.\nئەو وڵاتانەی حوکمی ئیعدام لەسەر کەسانێک بەڕێوەدەبەن کە لە کاتی ئەنجامدانی تاواناندا، لە خوار تەمەنی قانوونیەوە بوون، دەبێ لە ڕیزی ئەو وڵاتانەدا لە قەڵەم بدرێن کە بە شێوەیەکی زەق و ئاشکرا مافەکانی مرۆڤ پێشێل دەکرێن.\nکەسانێک کە گیرۆدەی نەخۆشیە ڕەوانیەکانن، نابێ سزای مەرگیان بەسەردا بسەپێ و حوکمی ئعدامیان لەسەر بەڕێوەبچێ.\nئەو وڵاتانەی سزای ئیعدامیان قەدەغەکردوە، یان ئەو سزایە بەڕێوە نابەن، دەبێ لە دانەوەی تاوانباران بەو وڵاتانەی کە سزای مەرگ و ئیعدام بەڕێوەدەبەن، خۆ ببوێرن. تەنانەت ئەگەر ئەو وڵاتانە ئەوەش دەستەبەر بکەن کە تاوانبار ئیعدام ناکرێ.\nهەموو دەوڵەتەکان لە سەریانە بە شێوەیەکی بەردەوام و ڕێکوپێک، زانیاری سەبارەت بەو کەسانەی بە سزای مەرگ واتە ئیعدام مەحکووم کراون، هەلومەرجی ڕاگرتنیان لە زیندان داو چۆنیەتی بەڕێوەبردنی ئیعدام لە سەریان، زانیاری بڵاو بکەنەوە.\nئێمە پشتیوانی خۆمان لە شوڕای ئوروپا بۆ لێکۆڵینەوە و ڕاگەیشتن بە وەزعی وڵاتە یەکگرتوەکانی ئەمریکاو ژاپۆن کە دەیانەوێ سزای ئیعدام بەڕیوەبەرن و لە هەمان کاتیشدا وەک چاودێر لە شوڕای ئوروپادا هەبن، دەردەبڕین.\nئێمە بە تووندی داوا لە شوڕای ئوروپا و یەکیەتی ئوروپا دەکەین کە لە دەوڵەتەکانی تورکیە، ڕوسیە و ئەرمەنستانیان بوێ کە بۆ هەمیشە سزای ئیعدام، لە پێوەندی لە گەڵ هەرچەشنە تاوانێک دا هەڵوەشێننەوە و ڕەزامەندی خۆشیان بۆ تەخفیفی حوکمی مەرگ نیشان بدەن.\nداوا لە یەکیەتی ئوروپا دەکەین کە تا وەدی هاتن و جێ بەجێ بوونی هەڵوەشانەوەی سزای ئیعدام، لە چوارچێوەی پێوەندیە نێوەنەتەوەییەکانی خۆی دا بۆ ئەو مەبەستە کاربکاو لەو ڕێگایەدا، دەست لە تێکۆشان هەڵنەگرێ.\nلەبەر ڕووناکایی ئەو پێشنیارانەی کە لە سەرەوەدا باسیان لێکرا، ئێمە داواکاری تایبەتیمان لەیەک یەکی وڵاتانی دونیا لە پێوەندی لە گەڵ پشتیوانی کردن لە هەڵوەشاندنەوەی سزای ئیعدامدا هەیە.\nبە ئەرکی سەرشانی خۆمانی دەزانین ئەنجومەنێک پێکبێنین کە ئەو هەوڵ و تێکۆشانانەی لە ئاستی نێو نەتەوەییدا بۆ دیاری کردنی ڕۆژێک وەک ڕۆژی جیهانی هەڵوەشانەوەی سزای ئیعدام لە گۆڕێدان، هاوئاهەنگ بکا.\nداوا لە قازیەکان و پزیشکەکان دەکەین ئەوە پەسند بکەن کە بایەخی پیشەی ئەوان لە گەڵ سزای ئیعدام ناتەبایی هەیە. لە وەش زیاتر لە هەر جێگایەک و وڵاتێکدا کە هەن، بە تووندی بە دژی سزای مەرگ و ئیعدام ڕاوەستن و دژایەتی بکەن\nئێمە دەچینە ڕیزی ڕێکخراوەکانی وەک رێکخراوی لێبوردنی نێونەتەوەیی، فیدڕاسیۆنی نێونەتەوەیی مافی مرۆڤ و باقی ئەو ڕێکخراوانەی دیکە کە ئیمزایان بۆ هەڵوەشانەوەی سزای ئیعدام کۆکردۆتەوە. داواش لە هەموو لایەنگرانی هەڵوەشانەوە و قەدەغەبوونی سزای ئیعدام دەکەین کە ڕەگەڵ ئەم بانگەوازەکەون.\nJune 2001 Strasbourg 22


باوكێكی شاری ئیدلب كچه چوار ساڵه‌كه‌ی فێر كردووه له كاتی بیستنی ده‌نگی مووشه‌كدا پێبكه‌نێت\nئای تی و تەکنەلۆژیا\n20/02/2020 329 جار خوێنراوەتەوە\nماوه‌ی شه‌ش مانگه باوكێكی شاری ئیدلب كچه چوار ساڵه‌كه‌ی فێر كردووه له كاتی بیستنی ده‌نگی مووشه‌كدا پێبكه‌نێت.\nعه‌بدوڵڵا محه‌مه‌د ئه‌و باوكه‌ی شاری ئیدلب-ه كه كچه چوار ساڵانه‌كه‌ی فێر كردووه مووشه‌ك و بۆمبباران جۆرێكه له‌یاری.\nعه‌بدوڵلا موحه‌مه‌د له لێدوانێكیدا بۆ ئاژانسی ئانادۆڵ تیشكی خسته سه‌ر ئه‌وه‌ی كه زۆرێك له منداڵان به‌هۆی شه‌ڕی ناوخۆی سووریاوه دووچاری ترس و تێكچوونی باری ده‌روونی بوون و گوتی: "كاتێك سه‌لوای كچم بچووك بوو بیرم له رێگایه‌ك كرده‌وه بۆ ئه‌وه‌ی له ده‌نگی بۆردومان نه‌ترسێت. جه‌ژنی قوربانی رابردوو كاتێك منداڵان یاری ئاگرینیان ده‌ته‌قاند، كچه‌كه‌م له ده‌نگی یارییه ئاگرینییه‌كان ترسا و ده‌ستی كرد به گریان، منیش بردمه باڵكۆنه‌كه و منداڵه‌كانم نیشاندا كه یارییان ده‌كرد فێرم كرد كه پێویسته نه‌ترسێت".\nعه‌بدوڵڵا باسی ئه‌وه‌ش ده‌كات كاتێك چه‌ند رۆژێك دوای جه‌ژن فڕۆكه جه‌نگییه‌كان ده‌ورووبه‌ری شارۆچكه‌ی سه‌راقیب-یان بۆردومانكردووه داوای له كچه‌كه‌ی كردووه كاتێك گوێی له ده‌نگی مووشه‌كه‌كان بوو پێبكه‌نێت.\nوێڕای سه‌رجه‌م گرفت و ئازاره‌كانی شه‌ڕ و ئاواره‌یی ئه‌م باوكه میهره‌بانه هیوای له‌ده‌ست نه‌داوه و ئاواتەخوازە كچه‌كه‌ی ژیانێكی باشتر له ژیانی خۆی بژی و گه‌وره‌ترین ئاواتیشی ئه‌وه‌یه سه‌لوا به‌شێوه‌یه‌كی باش بخوێنێت و ژیانێكی خۆشی هه‌بێت.\nعه‌بدوڵڵا محه‌مه‌د له باره‌ی ئه‌و گرته ڤیدیۆییه‌ی خۆی و سه‌لوا كه له راگه‌یاندنه‌كان و تۆڕه كۆمه‌ڵایه‌تییه‌كان بڵاو بووه‌ته‌وه ده‌ڵێت "كاتێك ده‌نگی ته‌قینی تۆپێك هات، پێموابوو تۆپی دووه‌میشی به‌دوادا دێت هه‌ربۆیه كامێرای مۆبایله‌كه‌م كرده‌وه و له‌كاتێكدا تۆپی دووه‌م ته‌قی، سه‌لوا پێیوابوو ئه‌مه یاریه و ده‌ستی كرد به پێكه‌نین".\nسه‌لوای ته‌مه‌ن چوار ساڵیش له باره‌ی ئه‌و یارییه‌ی باوكی فێری كردووه ده‌ڵێت "من له ده‌نگی بۆردومان ناترسم. چونكه ئه‌وه یارییه و كه گوێم لێی ده‌بێت پێده‌كه‌نم".\nهاوسەرۆکانی یەکێتی: لەگەڵ لایەنەکان دەسازێین بەڵام سازش ناکەین\nوه‌زاره‌تی ناوخۆی هه‌رێم قه‌ده‌غه‌ی هاتوچۆی بۆ ماوه‌ی شه‌ش رۆژ راگه‌یاند\nڕه‌وانه‌كردنی ژماره‌یه‌ك فڕۆكه‌ی ڕووسیی بۆ لیبیا، ئه‌مریكای نیگه‌ران كردووه\nئێران.. محه‌مه‌د قالیباف له سه‌رۆكایه‌تی كۆمار شكستیهێناو به سه‌رۆكی په‌رله‌مان هه‌ڵبژێردرا\nسلێمانی.. ڕێكخراوه‌كانی كۆمه‌ڵی مه‌ده‌نی و په‌رله‌مانتارانی عێراق كۆبوونه‌وه\nكۆمه‌ڵی ئیسلامی له‌ماوه‌ی 19ساڵی ته‌مه‌نیدا ڕووبه‌ڕووی چه‌ندین فشار بووه‌ته‌وه\nمامۆستا عه‌لی باپیر و سه‌ركونسولی گشتیی توركیا له هه‌رێم كۆبوونه‌وه\nپێنجوێن.. پێشمه‌رگه‌یه‌كی كۆمه‌ڵی ئیسلامی به ڕووداوی هاتوچۆ گیانی له‌ده‌ست دا\nمەڵبەندی سێی كۆمه‌ڵی ئیسلامی پێشوازی لە پارێزگاری هەولێر كرد\nئەمیری كۆمەڵی ئیسلامی پرسەنامەیەكی ئاڕاستەی خانەوادەی دكتۆر مستەفا خوڕەمدڵ كرد\nدروستبوونی ورگ (كرش) له ڕه‌مه‌زان، هۆكاره‌كانی و چۆنیه‌تی چاره‌سه‌ركردنی\nته‌مه‌ر هیندی و چیڕۆكی گه‌یشتنی به ئه‌وڕوپاو چاره‌سه‌رو سووده گرینگه‌كانی\nپێش 4 هەفتە\nتوێكڵی میوه‌كان و سووده گرنگه نه‌زانراوه‌كانیان\nمزگه‌وتی سوور، پاش 350 ساڵ له بونیادنانی تائێستاش ئاوه‌دانه\nسه‌رئێشه‌ی کاتی ڕۆژووی مانگی ڕه‌مه‌زان\nگرنگترین هه‌ڵه باوه‌کانی خواردن له مانگی ڕه‌مه‌زان\nماوەی ڕۆژووگرتن جیهاندا\nبه‌م خۆراكانه چه‌وری له‌شت بسوتێنه\nسلێمانی/ شه‌قامی بازنه‌ی مه‌لیک مه‌حمود - گه‌ڕه‌کی کازیوه - پشت نه‌خۆشخانه‌ی هه‌رێم بۆ ناردنی هه‌واڵ و بابه‌ت و سه‌رنج و تێبینییه‌كانتان ده‌توانن په‌یوه‌ندی به‌م ئیمه‌یله‌وه بكه‌ن [email protected]\nمافی لەبەرگرتنەوەی بابەتەکانی ئەم ماڵپەڕە پارێزراوە بۆ کەناڵی ئاسمانی پەیام\nPayamTv © / Developed by Avesta Group


ئه‌حمه‌د به تابلۆكانی تراژیدیای حه‌دبا به دنیا ده‌گه‌یه‌نێت\nهونه‌رمه‌ندی شێوه‌كار ئه‌حمه‌د ره‌مزی\nله چه‌ندین پێشانگه‌ی ناوخۆ و ده‌ره‌وه‌ی وڵاتدا به‌شداربوم، به ئامانجی گوزارشتن له نه‌هه‌مه‌تییه‌كان و گه‌یاندنی ئه‌و روداوانه‌ی له‌سه‌ر ده‌ستی چه‌كدارانی داعش به‌سه‌ر شاره‌كه‌مدا (حه‌دبا)دا هات.\nمن ره‌سام ئه‌حمه‌د ره‌مزی، 37 ساڵم، زیاتر له پێنج تابلۆم كێشاوه كه ره‌نگدانه‌وه‌ی ئه‌و واقیعه تاڵه‌یه شاره‌كه‌م تیایدا ده‌ژی.\nله كه‌شێكی خێزانێكی پڕ له هونه‌رمه‌نددا ده‌ژیم، هاوسه‌رگیریم كردووه و باوكی چوار منداڵی بچوكم، فه‌رمانبه‌ری حكومه‌تم و رۆژانه كاتێك بۆ ماڵه‌وه ده‌گه‌ڕێمه‌وه، ده‌چمه ئه‌و شوێنه‌ی دوای گه‌ڕانه‌وه له ئاواره‌یی بنیاتمناوه.\nئه‌وكاته‌ی داعش هێرشیكرد و ئاواره‌ی پارێزگای هه‌ولێر بوین، نه‌متوانی له‌سه‌ر به‌هره‌كه‌م به‌رده‌وامبم، چونكه هیچ پێداویستییه‌كی وێنه‌كێشانم نه‌بوو، بۆیه رومكرده وێنه‌كێشانی دیجیتاڵی، واته وێنه‌كیشان له‌رێی به‌رنامه‌یه‌كه‌وه كه له مۆبایلدا داده‌به‌زێنرێت.\nدوای گه‌ڕانه‌وه بڕیارمدا له تابلۆكانمدا تیشك بخه‌مه سه‌ر بابه‌تی ئاواره‌یی و ئه‌و تراژیدیایه‌ی شاره‌كه‌م پێیدا تێپه‌ڕی، به‌و تابلۆیانه به‌شداری پێشانگه‌ی له‌مسات له قاهیره‌ی پایته‌ختی میسر و چه‌ندین پێشانگه‌ی دیكه‌ی هونه‌ری له ناوخۆی وڵاتدا.\nزۆرێك له‌و كه‌سانه‌ی له پێشانگه نێوده‌وڵه‌تییه‌كاندا به یه‌كتری ئاشنا بوین هیچ زانیارییه‌كیان له‌سه‌ر روداوه‌كان و ئه‌و بارودۆخه نه‌بوو كه داعش به‌سه‌ر موسڵدا هێنای.\nوه‌ك هونه‌رمه‌ندانی نه‌ینه‌وا هیچ پاڵپشتییه‌كی دارایی و مه‌عنه‌وی نه‌كراوین، ته‌نانه‌ت خه‌رجی هاتوچۆ له ناوخۆ و بۆ ده‌ره‌وه‌ی وڵاتیش به ئامانجی به‌شداری له چالاكییه هونه‌رییه‌كاندا هه‌ر له‌ئه‌ستۆی خۆمانه.\nله‌وكاته‌وه‌ی گه‌ڕاومه‌ته‌وه تا ئه‌مڕۆ كار بۆ داهاتوو ده‌كه‌م، تا كار و تابلۆكانم به گشتی و به تایبه‌ت ئه‌وانه‌ی ره‌نگدانه‌وه‌ی واقیعی شاره‌كه‌مه بگاته به دورترین شوێنی دنیا.


مه‌سرور بارزانی: به‌رنامه‌مان هه‌یه هه‌موو فه‌رمانبه‌ر و هاووڵاتییه‌ك حسابی بانكی هه‌بێت – wazho.net\nمه‌سرور بارزانی: به‌رنامه‌مان هه‌یه هه‌موو فه‌رمانبه‌ر و هاووڵاتییه‌ك حسابی بانكی هه‌بێت\nمه‌سرور بارزانی سه‌رۆكی حكومه‌تی هه‌رێمی كوردستان له وه‌ڵامی ژماره‌یه‌ك پرسیاری هاووڵاتیاندا، كه له رێی فه‌یسبووك و ئینستاگرامه‌وه ئاراسته‌ی سه‌رۆكی حكومه‌تیان كردبوو، رایگه‌یاند، به‌رده‌وام ده‌بین له گۆڕانكارییه‌كان و به‌رنامه‌مان هه‌یه هه‌موو فه‌رمانبه‌ر و هاووڵاتییه‌ك حسابی بانكی هه‌بێت و ده‌مانه‌وێت متمانه له نێوان بانك و هاووڵاتی درووست بكه‌ینه‌وه.\nله وه‌ڵامی پرسیارێكیشدا كه ئایا ده‌توانێت وه‌ك كه‌سێكی ئاسایی به بازاڕی هه‌ولێردا پیاسه بكات سه‌رۆكی حكومه‌ت وتویه‌تی، زۆر زۆرم پێخۆشه و زۆرجاریش هاتووم و له‌وانه‌یه ئێوه هه‌ستتان نه‌كردبێت. زۆر حه‌ز له ژیانی ئاسایی ده‌كه‌م. پێشم خۆش ده‌بێت هه‌ر كات گونجاو بێت بێم پیاسه‌یه‌ك بكه‌م و به بازاڕدا بڕۆم و بێگومان ئه‌مه شتێكه زۆر پێی دڵخۆش ده‌بم.\nده‌قی وه‌ڵامه‌كانی ئه‌مڕۆی سه‌رۆكی حكومه‌تی هه‌رێمی كوردستان\nپرسیار: گۆڕانكاری ئیداری ده‌كرێت؟\nمه‌سرور بارزانی: گۆڕانكاری له ئیداره پێویسته و ده‌ستمان پێكردووه. وه‌ك ده‌یبینین، گۆڕانكاری له كابینه‌ی وه‌زاری كراوه. له ئاستی پارێزگاكانیش هه‌ندێك گۆڕانكاری كراوه. بۆ خه‌ڵكی دهۆكیش وه‌ك ده‌بینن، هه‌ندێك گۆڕانكاری كراوه. پارێزگار گۆڕاوه و له هه‌ندێك به‌شی دیكه‌ی ئیداره‌ی پارێزگاكه‌ش گۆڕانكاری ده‌كه‌ین.\nئه‌و گۆڕانكاریانه پێویستن بۆ پێشخستنی خزمه‌تگوزاری و جێبه‌جێكردنی كارنامه‌ی حكومه‌تی هه‌رێم. خه‌ڵكی به‌توانا زۆره. ئه‌وانه‌ی له شوێنێك سه‌ركه‌وتوو بن، ده‌توانن له شوێنی دیكه‌ش سه‌ركه‌وتوو بن. رێگه بدرێت به خه‌ڵكی نوێ و خوێنی نوێ، تا ئه‌وانیش بتوانن خۆیان تاقیبكه‌نه‌وه. به پێی ئه‌و پسپۆڕییه‌ی هه‌یانه خزمه‌تی ئه‌زموونی كوردستان بكه‌ن.\nپرسیار: ئایا حكومه‌ت به‌رنامه‌ی هه‌یه، هه‌ر فه‌رمانبه‌رێك حسابی بانكی بكه‌ن؟\nمه‌سرور بارزانی: ئێمه به‌رنامه‌مان هه‌یه، بۆ هه‌موو هاووڵاتیانیش ئه‌گه‌ر بیانه‌وێت حسابی بانكییان هه‌بێت. ئه‌مه مافی هه‌موو كه‌سێكه بتوانێت حسابی بانكی خۆی هه‌بێت. یه‌كێك له كێشه سه‌ره‌كییه‌كان ئه‌وه‌یه متمانه له نێوان هاووڵاتی و بانكه‌كان نه‌ماوه. چه‌ندین هۆكاریش هه‌یه له‌و باره‌یه‌وه. پێش هه‌موو شت ده‌بێت ئێمه كارێك بكه‌ین متمانه له نێوان هاووڵاتی و بانكه‌كان درووست بێت. به‌شێكی سیاسه‌تی نه‌ختینه په‌یوه‌سته به حكومه‌تی فیدراڵی و هه‌ندێك رێكار هه‌ن، ده‌بێت ئه‌وانیش ره‌زامه‌ندی ده‌ربڕن. ئێمه به‌رده‌وام ده‌بین بۆ ئه‌وه‌ی سیستمی بانكی له هه‌رێمی كوردستان درووست بكه‌ین، تا هه‌م جێی متمانه بێت و هه‌میش بتوانێت له جیاتی ئه‌وه‌ی مامه‌ڵه به كاش بكرێت، هاووڵاتی بتوانێت زیاتر به كریدت كارت كار بكات و له زۆر وڵاتی پێشكه‌وتوو ئه‌مه هه‌یه و كه‌م ده‌بینین كاش به ده‌ستی خه‌ڵكه‌وه بێت و ئه‌مه یه‌كێكه له به‌رنامه‌كان و ده‌مانه‌وێت كاری له‌سه‌ر بكه‌ین و سیستمێكی پێشكه‌وتووی بانكی له هه‌رێمی كوردستان درووست بكه‌ین و هه‌موو هاووڵاتییه‌ك به فه‌رمانبه‌رانیشه‌وه مافی خۆیانه حسابی بانكیان هه‌بێت.\nپرسیار: ئایا ده‌توانیت وه‌ك كه‌سێكی ئاسایی له بازاڕی هه‌ولێر هاتوچۆ بكه‌یت..؟\nمه‌سرور بارزانی: زۆر زۆرم پێخۆشه و زۆرجاریش هاتووم و له‌وانه‌یه ئێوه هه‌ستتان نه‌كردبێت. زۆر حه‌ز له ژیانی ئاسایی ده‌كه‌م. پێشم خۆش ده‌بێت هه‌ر كات گونجاو بێت بێم پیاسه‌یه‌ك بكه‌م و به بازاڕدا بڕۆم و بێگومان ئه‌مه شتێكه زۆر پێی دڵخۆش ده‌بم.\nپرسیار: حه‌زت له چ خواردنێكه؟\nمه‌سرور بارزانی: خواردنێكی تایبه‌تمه‌ند نییه، به‌ڵام زۆر حه‌زم له خواردنی كورده‌وارییه.\nعێراق: 2796 كه‌سی تر تووشی كۆرۆنابوون


"تا ئازار بە ئێران نەگەیەنرێت کۆڵ لە دوژمنکاریى نادات"\nبەرپرسێکى باڵاى پێشووى ئەمریکا داوا دەکات لە وەڵامى هێرشکردنە سەر باڵیۆزخانەى وڵاتەکەى لە بەغدا، ئەمریکا بۆردومانى ناوجەرگەى تاران بکات و دەڵێت، “ئێران ئەزمونی هەیە تا ئازارى پێنەگات کۆڵ نادات لە دوژمنکاریى”.\nنیوت گینگریش، سەرۆکى پێشووترى ئەنجومەنى نوێنەرانى ئەمریکا ڕایگەیاند، “لەسەر ئەمریکا پێویستە وەڵامى ئێران بداتەوە و هێرشبکاتە سەرى، دیکتاتۆرەکانى ئێران گوێ بەوە نادەن بەوەى ئەمریکا چى بەسەر بەکرێگیراوەکانیان لە عێراقدا دێنێت، بۆیە ڕاستەوخۆ لێدان لە دوژمنەکە گرنگترە”.\nوتیشى “بەردەوام دیکتاتۆرەکانى ئێرانیان تاقى کردووەتەوە بەڵام دەستیان لەو کارانە هەڵنەگرتووە تا ئازاریان پێنەگەشتبێت و مەترسیى لەسەریان دروستنەکرابێت”.\nبەرپرسەکەى پێشووى ئەمریکا بەپێویستى دەزانێت موڵک و ماڵى سوپاى پاسداران بلۆک بکرێن بۆ ئەوەى ئێران دەست لە دوژمنکاریى هەڵگبرێت.\nهێرشەکەى سەر باڵیۆزخانەى ئەمریکا لە بەغدا لەلایەن خۆپیشاندەران و لایەنگرانى حەشدى شەعبییەوە، بە پێشهاتێکی مەترسیدارى ململانێی بەوەکالەتى نێوان واشنتن و ئێران دادەنرێت، کە هەردوکیان هەژموونێکى گەورەیان هەیە لە عێراق، لەکاتێکدا گەورەترین خۆپیشاندان دژى حکومەتى عێراق سەریهەڵداوە.\nئەمریکا ئێرانى تۆمەتبارکرد بە ئەنجامدانى هێرشەکە، بەڵام ئێران ڕەتیکردەوە ئەو ڕووداوە پەیوەندى بەو ڵاتەکەیەوە هەبووبێت.\nبه‌رهه‌م ساڵح و مه‌سعود بارزانی تاوتوێی پێكهێنانی حكومه‌تی نوێی عێراقیان كرد\n"هەزاران هەلی کار دەڕەخسێنێت"\n17:15 پێنج شه‌ممه 23 كانونی دووه‌م 2020


کێ لەدوای خنکاندنی کۆچبەرانەوەیە لەدەریاکاندا؟! - ئاوێنه\nکێ لەدوای خنکاندنی کۆچبەرانەوەیە لەدەریاکاندا؟!\n■ جەلال دەباغ\nئەوە چەند ساڵێکە ئەو خەڵکەی لەتورکیاوە بەرەو ئەوروپاو بەڕێگای یۆنان کۆچدەکەن، بەتایبەتی لاوان لەدەیان روداوی داخداردا بەدەستەو بەکۆمەڵ لەدەریادا دەخنکێن‌و کەمیان لاشەکانیان دەدۆزرێنەوەو زۆریان بێ سەروشوێن دەبن. لەم وتارەدا مەبەست تەنیا لەکۆچبەرانی کوردستانە.\nکارەساتی داخداری ئەم دواییە ئەوەبو کە لەم رۆژانەدا لەدەریای ئیجە رویداو نزیکەی حەفتا کەسی کوردستانی باشور گیانیان لەدەستداو لاشەی هەندێکیان دۆزرانەوەو زۆریشیان هێشتا بێسەروشوێنن.\n– باری گرانی ژیان‌و تەنگوچەڵەمەی ئابوری.\n– نەناردنی بوجە بۆ هەرێمی کوردستان لەلایەن حکومەتی عێراقەوە.\n– نەدانی موچەی فەرمانبەران‌و کارمەندان بەشێوەیەکی ئاسایی بەو هۆیەوە.\n– هەڵە لەسیاسەتی ئابوری‌و دارایی هەرێمدا کە زەقترینیان ئابوریی یەکلایەنەیە کە پشتبەستنە بەسامانی نەوت‌و تەرخاننەکردنی بەشێکی زۆر لەداهاتی نەوت بۆ پێشخستنی پیشەسازی‌و کشتوکاڵ‌و ئاژەڵداری.\n– بەرەڵاکردنی بازاێ بێ چاودێری‌و سەرپەرشتی بەناوی”بازاڕی ئازادەوە”. گرانی‌و بەئارەزو دەستکاری نرخی کاڵاکان.\n– بڵاوبونەوەی زیاتری بێکاری.\n– شەڕی تێرۆریستانی داعش کە خەرجیەکی یەکجار زۆری پێویستە.\n– قەیرانی ئابوریی وڵاتانی سەرمایەداری کە کاریش دەکاتە سەر ئابوریی هەرێمی کوردستان وەک ئابورییەکی سەرمایەداری.\n– داکەوتنی نرخی نەوت.\n– بارئاڵۆزی‌و قەیرانەکانی ناوخۆو ناوچەکە.\n– چاولێکەریی ئەوانەی کۆچیان کردوەو لەئەوروپا تارادەیەک ژیانیان لەچاو کوردستاندا باشترە. هەروا چاولێکەری ئەوانەی موڵک‌و ماڵیان دەفرۆشن‌و کۆچدەکەن.\n– لەگەڵ هەندێ هۆکاریتریش.\nئامڕازو رێگەو شێوازی کۆچکردن:\n– بەڕێگای جۆربەجۆردا کە زۆرترینیان بەڕێگەی قاچاخچیەکانەوەیە.\n– ئەمانەش لەتورکیاو کەنارەکانی دەریای ئیجەوە بەسواری کەشتی دەڕۆن.\n– بەسواری کەشتی‌و پاپۆڕی کۆن‌و شکاو و بێکەڵک یان بەسواری گەمیی لاستیک کە زۆر بەهەرزان پەیدایان دەکەن کۆچبەران بەڕێدەخەن.\n– هەر کەشتیەک چوار هێندەو پێنچ هێندەو زیاتریشی لەتوانای خۆیان لەسەر بار دەکرێن.\n– قاچاخچیەکان لەگەڵ سواربوەکان ناڕۆن‌و یەکدوکەس لەکۆچبەران بەنیوکاژێر فێری ئاژوتنی کەشتیەکەیان دەکەن‌و دەیاندەنە دەستیان. ئاماژە بۆ روناکییەکی ئەوبەردەکەن‌و دەڵێن راست بەرەو ئەو روناکیە بڕۆن‌و زۆر نزیک بەیەک کاژێر دەگەن، لەکاتێکدا رێگەکە زۆر دورەو هەر دەڕۆن‌و ناگەنە دورگە یۆنانیەکە.\n– قاچاخچیەکان پارەیەکی زۆر لەهەرکۆچبەرێک وەردەگرن.\n– هەرکەسێک نەیەوێ سواربێت لەبەر زۆریی سواربوەکان‌و مەترسیی نقومبون، بەزۆر سواری دەکەن‌و بەهەڕەشەی نەبردن‌و مانەوەیان‌و گرتنیان ناچاری سواربونیان دەکەن.\n– زۆرجاریش پێش ڕۆیشتن بەچەند خولەکێک چەند چەکدارێک پەیدادەبن‌و\nدەکەونە روتکردنەوەی کۆچبەران‌و هەر پارەو شتێکی بەنرخیان پێبێت لێیاندەبەن‌و وەک چۆن لەناکاوهاتن ئاواش لەچاو وندەبن.\n– لەناوەندی دەریاداو یان لەنزیک دورگەیەکی یۆنانەوە لەناکاوێکدا کەشتیەکە تێکدەشکێت یان بەهۆی شڕی‌و کۆنیەوە ئاودزدەکات‌و یان لەئەنجامی گرانیی بارەکەیدا، یاخود بەهۆی بای توندو شەپۆلە توندەکانی دەریاوە قڵپدەبنەوەو سواربوەکان دەکەونە ناو دەریاو هیچ فریادڕەسێکیش نییە بەفریایان بکەوێت.\nکێ لەدوای خنکاندنی کۆچبەرانەوەیە؟\nئەوەی لەسەرەوە باسمانکرد بەشێکی زۆرکەمی چیرۆکی بەسەرهات‌و خنکاندنی کۆچبەرانە، من دەڵێم خنکاندن چونکە بەئاشکرا دیارە کێ لەدوای ئەم کارەساتە داخدارانەوەیە. پێموایە پێشەکی نەخشەو پلانی وردی بۆ دادەڕێژرێ.\nلێرەدا پەنجەی تاوانبارکردن بۆ کەس درێژناکەم، باخوێنەرانی بەڕێز خۆیان وەڵامی ئەم چەند پرسیارە بدەنەوەو بزانین بەڕاشکاوی ناگەنە دۆزینەوەی تاوانباران؟\n– ئایا لەسەر کەناری دەریای وڵاتێک ئەم هەمو کەشتی‌و گەمی‌و بابڵێین پاپۆڕانە بەناو دەریادا بۆ سنوری وڵاتێکی دراوسێ کە یۆنانە بەڕێبکەون‌و بەدەیان‌و سەدان کۆچبەر هەڵبگرن‌و رۆژانە ئەمە دوبارەبێتەوە، دەشێ\nدەزگا هەواڵگرییەکانی ئەو وڵاتە بێئاگابن یان خۆیان رێکیان نەخستبێ؟\nئایا دەکرێ کۆمەڵە چەکدار، دەمامککراو یان روهەڵماڵدراو پێش جوڵەی\nپاپۆڕو کەشتیەکە ئامادەبن‌و هەمو کۆچبەران روتبکەنەوە لەپارەوپولی\nگیرفانیان‌و شاراوە لەجلەکانیاندابەڵام دەزگا هەواڵگرییەکانی ئەو وڵاتە بێئاگابن یان خۆیان رێکیان نەخستبێ؟\nدەکرێ بێ ئاگای دەزگا هەواڵگرییەکانیان بەسەدان کۆچبەر بگەنە کەنار دەریای ئەو وڵاتەو سنور ببڕن؟\nدەکرێ بەدەیان”قاچاخچی” لەوناوە فڕکوهوڕیان بێ‌و بەدەیان هەزار دۆلار کۆچبەران بەڕێبکەن‌و دەزگاکانی هەواڵگری‌و پۆلیس‌و میت‌و قەرەقۆل‌و جاشەکانیان بێ ئاگابن‌و ئەو قاچاخچییانە هاوبەستەیان نەبن؟\nئەمە لەبارەی دەرەوە.\nئەی لەبارەی هەڵوێستی حکومەتی خۆمانەوە؟\nئایا دەشێ‌و رەوای هەقە بەدەیان‌و سەدان کوردستانی لەدەریادا بخنکێن، کەسنەبێ لێیان بپرسێتەوەو نهێنیی ئەم کوشتوبڕە بزانێ‌و ئاشکرای بکات؟\nهەر بەتەنیا خەریکی هێنانەوەی لاشە بن؟\nئایا دەکرێ ئەم هەمو دەزگای داپڵۆسین‌و هەواڵگرییەی لای خۆمان بەدرێژایی ئەم ساڵانە نەیانتوانیبێ هەشت چاو بنێرنە ئەو کەنارانەی دەریا بۆزانینی راستیەکان، یان لێکۆڵینەوە لەگەڵ رزگاربوەکان بۆ گەیشتنە راستی‌و ناسینی پیلانگێڕان‌و قاچاخچییەکانیان؟\nئەی باڵیۆزخانەو نوێنەرانمان لەتورکیا خەریکی چین؟\nئەمانەو دەیان پرسیاری لەم چەشنە راستیەکانمان بۆ ئاشکرادەکەن‌و پەردە\nلەسەر نهێنێیەکان دادەماڵن‌و ئەولایەنەی لەدوای خنکانی کۆچبەرانەوەیە دەردەخەن؟!\nبڵاوكراوه‌ته‌وه له 13-02-2016


ژیان | کوردستان | سیسته‌می ئۆنلاین بۆ وه‌رگرتنی ره‌زامه‌ندیی بۆ خه‌رجییه‌كانی داموده‌زگاكان خرایە بواری جێبه‌جێكردنه‌وه\nسیسته‌می ئۆنلاین بۆ وه‌رگرتنی ره‌زامه‌ندیی بۆ خه‌رجییه‌كانی داموده‌زگاكان خرایە بواری جێبه‌جێكردنه‌وه\n2020-07-29 | 65 جار خوێندراوەتەوە\nوەزارەتی دارایی و ئابووری حکومەتی هەرێم، سیسته‌می ئۆنلاینی بۆ وه‌رگرتنی ره‌زامه‌ندیی بۆ خه‌رجییه‌كانی داموده‌زگاكانی حكومه‌ت، خسته بواری جێبه‌جێكردنه‌وه.\nئاوات شێخ جه‌ناب وه‌زیری دارایی و ئابوری حکومەتی هەرێمی کوردستان، ئەمڕۆ چوارشه‌ممه 29ی ته‌مموزی 2020، ره‌زامه‌ندیی دەربڕی له‌سه‌ر جێبه‌حێكردنی یه‌كه‌مین داواكاری به سیسته‌می ئۆنلاین بۆ خه‌رجییه‌كانی حكومه‌ت.\nلەماوەی رابردودا وه‌زاره‌تی دارایی و ئابووری له‌سه‌ر بڕیاری ئه‌نجومه‌نی وه‌زیران، به‌هه‌ماهه‌نگی له‌گه‌ڵ فه‌رمانگه‌ی ته‌كنولۆجیای زانیاری، خولێکی تایبەت بۆ نوێنەرانی سەرجەم وه‌زاره‌ت و ده‌سته و فه‌رمانگه نه‌به‌ستراوه‌كانی وه‌زاره‌ت کردەوە، بۆ بەکارهێنانی سیستەمی ئەلیکترۆنی ( (IIS بۆ وه‌رگرتنی ره‌زامه‌ندیی له‌سه‌ر خه‌رجییه‌كانی به‌ركاربردنیان.\nسیسته‌می ئۆنلاین بۆ چۆنییه‌تی وه‌رگرتنی ره‌زامه‌ندیی داواكاری خه‌رجی له لایه‌ن وه‌زاره‌ت و ده‌سته و فه‌رمانگه نه‌به‌ستراوه‌كانی وه‌زاره‌ت لە چوارچێوەی جێبەجێکردنی کارنامەی کابینەی نۆیه‌م و بەئامانجی برەودان بە شەفافییەت و کەمکردنەوەی ڕۆتین و ڕاییکردنی کارەکان بە خێرایی لە بواری خەرجییە بەکاربەرەکییەکانی حکومەت و کەمکردنەوەی خەرجیەکان بڕیاری له‌سه‌ر دراوه .\nبه‌پێی ئه‌م سیسته‌مه، دیوانی وه‌زاره‌ت و ده‌سته و فه‌رمانگه نه‌به‌ستراوه‌كانی وه‌زاره‌ت، داواكاری خه‌رجی به سیسته‌می ئۆنلاین بۆ وه‌زاره‌تی دارایی و ئابووری ره‌وانه ده‌كه‌ن و دوای وردبینی بڕیاری له‌سه‌ر ده‌درێت.


◄ نتیجه: Found 79, page 1 of 8 Items per page: 🗐 1 🗐 5 🗐 10 🗐 25 🗐 50 🗐 100\n👁 این آیتم 3,273 بار مشاهده شده است\n📕 A “Revolutionary” Kurdish Mullah from Turkey: Mehmed Emin Bozarslan and His Intellectual Evolution کتابخانه\n📅 زمان اضافه کردن Feb 1 2012 12:56PM\n👁 این آیتم 24,712 بار مشاهده شده است\nAuthor : Metin Yuksel [ بیشتر... 👁] ✖ 📕 ✖ 0 0 ✔ 84% ✍ ر.س. 1-2-2012 12:56:13\n📕 Filîtê Quto کتابخانه\n📅 زمان اضافه کردن Dec 8 2011 3:38PM\n👁 این آیتم 6,881 بار مشاهده شده است\nSALIHÊ KEVIRBIRÎ Nefel، 2002 [ بیشتر... 👁] 📕 ✖ 1 0 ✔ 99% ✍ هـ.ب. 8-12-2011 15:38:35\n📕 Interetnisk konflikt eller samförstånd : en studie om etnopolitik i Kurdistan/Irak کتابخانه\n📅 زمان اضافه کردن Nov 10 2011 12:18PM\n👁 این آیتم 13,969 بار مشاهده شده است\nSofi، Dana (author) Stockholm : Stockholms univ [ بیشتر... 👁] 📕 ✖ 0 0 ✔ 94% ✍ هـ.ب. 10-11-2011 12:18:47\n📕 Kurdish Ethnic Nationalist Movement In Iran: a Sociological Study کتابخانه\n📅 زمان اضافه کردن Sep 6 2017 11:44AM\n👁 این آیتم 1,559 بار مشاهده شده است\nThesis Submitted To The Department of Sociology [ بیشتر... 👁] ✖ 📕 ✖ 0 0 ✔ 82% ✍ هـ.ب. 6-9-2017 11:44:02\n📕 Levebröd eller entreprenörskap? : om utlandsfödda personers företagande i Sverige کتابخانه\n📅 زمان اضافه کردن Nov 10 2011 1:05PM\n👁 این آیتم 12,028 بار مشاهده شده است\nLjungar، Erik (author) Stockholm : Acta Univers [ بیشتر... 👁] 📕 ✖ 0 0 ✔ 94% ✍ هـ.ب. 10-11-2011 13:05:43\n📕 ئیبن خەلدون و کۆمەڵناسیی هاوچەرخ کتابخانه\n📅 زمان اضافه کردن Dec 27 2010 2:07AM\n👁 این آیتم 17,064 بار مشاهده شده است\nنووسەر فوئاد بەعلی وەرگێڕ زیرەک ئەحمەد و سنوور [ بیشتر... 👁] 📕 ✖ 0 0 ✔ 99% ✍ هـ.ب. 27-12-2010 2:07:56\n📕 ئێلیتەکان و کۆمەڵگا کتابخانه\n👁 این آیتم 5,715 بار مشاهده شده است\nنووسەر ت. ب. باتامۆر وەرگێڕ ناسر ئیبراهیم زادە [ بیشتر... 👁] 📕 ✖ 0 0 ✔ 99% ✍ هـ.ب. 27-12-2010 2:07:56\n📕 ئەنترۆپۆلۆژیای کۆمەڵایەتی کتابخانه\n📅 زمان اضافه کردن Dec 22 2010 2:40PM\n👁 این آیتم 18,046 بار مشاهده شده است\nئیڤانس پریتچارد دیار عەزیز شەریف خانەی وەرگێڕانی [ بیشتر... 👁] ✖ 📕 ✖ 0 0 ✔ 99% ✍ هـ.ب. 22-12-2010 14:40:56\n📕 الشخصية الکوردية؛ دراسة سوسيولوجية کتابخانه\n📅 زمان اضافه کردن Sep 24 2013 12:08AM\n👁 این آیتم 2,682 بار مشاهده شده است\nد. احمد محمود الخليل 2013 [ بیشتر... 👁] 📕 ✖ 0 0 ✔ 94% ✍ هـ.ب. 24-9-2013 0:08:20


سامسۆنگ بە یەکجاری کۆتایی بە یاریدەدەری دەنگی S Voice لە مۆبایلەکانی Galaxy S ـدا دەهێنێت – کەی ئای تی ئێن\nئەم ئەپە دەتوانێت ستیکەر(لەزگە) لە وێنەکانت وەربگرێت و تۆش لە وەتسەپ بیاننێریت\nمۆبایلی OUKITEL K10 بە پاترییەکی 11,000 مللی ئەمپێر ڕاگەیەنرا\nباشترین نەرمەکاڵاکانی تایبەت بە VPN دابگرە بۆ سیستەمی ئەندرۆید – ئای ئۆ ئێس – ویندۆز\nئینستاگرام ڕێگە دەدات بەکارهێنەران ڕاناو بۆ هەژمارەکانیان زیاد بکەن\nسامسۆنگ 12, نیسان 2020\nلە کۆتاییەکانی ئەمساڵدا، کۆمپانیای سامسۆنگ بە یەکجاری کۆتایی بە یاریدەدەری دەنگی S Voice ـی نێو مۆبایلەکانی Galaxy S دەهێنێت و بە تەواوی نایهێڵێت.\nلە پەڕەی پاڵپشتی ماڵپەڕی فەرمی خۆی، سامسۆنگ ڕایگەیاندووە لە ڕێکەوتی 1 ـی حوزەیرانی ئەمساڵدا بە تەواوی یاریدەدەری دەنگی S Voice ـی نێو مۆبایلەکانی Galaxy S ناچالاک دەکات و کۆتایی پێ دەهێنێت، بەمەش تایبەتمەندییەکە چیدیکە لەو ئامێرانەی سامسۆنگدا کار ناکات کە خاوەنین.\nبەردەستکردنی یاریدەدەری دەنگی S Voice، یەکەم هەوڵی سامسۆنگ بوو بۆ درووستکردنی یاریدەدەرێکی دەنگی و لە ساڵی 2012 ـەدا و لەگەڵ ڕاگەیاندنی مۆبایلی Galaxy S III ـدا بۆ مۆبایل و ئامێرە زیرەکەکانی دیکەی خۆی ڕاگەیاند. بەڵام لە ڕاستیدا، یاریدەدەرە دەنگییەکە زۆر خاو و پڕکێشە بوو، ئامانجی سامسۆنگیش ئەوە بوو تاوەکو لە یاریدەدەری دەنگی Siri ـی ئامێرەکانی ئەپڵ باشتری بکات، بەڵام بە هیچ جۆرێک نەیتوانی بیگەیەنێتە ئاستی Siri ـی ئەپڵ.\nبە پێی پێگەی 9To5Google بێت، یاریدەدەری دەنگی S Voice توانای درووستکردنی بیرخەرەوەکان و ئەنجامدانی پەیوەندی تەلەفۆنی و هەندێک کرداری دیکەی هەبوو، بەڵام توانای ئەوەی نەبوو وەڵامی پرسیارەکان بداتەوە و گفتوگۆیەکی ڕاستەقینەی ئەنجام بدایە وەکو Siri و Google Assistant.\nبەڵام هەر زوو سامسۆنگ بە بەردەستکردنی یاریدەدەری دەنگی Bixby لەگەڵ Galaxy S8، جێگەی S Voice ـی پڕکردەوە و ئەمەیان زۆر باشترە، هەرچەندە تاوەکو ئێستا هەڵسەنگێنەران لێی ڕازی نین.\nهەرچی دەربارەی کاتژمێرە زیرەکەکانی Gear S3 و Gear Sport ـە کە هێشتا خاوەن یاریدەدەری دەنگی S Voice ـن، لە ڕێگەی نوێکارییەکەوە سامسۆنگ بە Bixby جێگەی S Voice دەگرێتەوە.\nتاگەکان Galaxy Galaxy S III S Voice Samsung سامسۆنگ هەواڵ یاریدەدەری دەنگی


موشەکبارانەکەی هەولێرو پیلانی دژە هەرێم\nدوای دەرچونی بایدن، هیوایەک بۆ چارەسەری سیاسی لە ناوچەکەدا، بە ئاسۆی سیاسیدا دیارە، بەڵام دۆخی عێراق، هێشتا بەپێی پیلانی سەردەمی ترامپ ئاراستە دەکرێ. هێزە پیلانگێڕەکانیش، هەر ئەوانەن کە خۆپیشاندەران لە بەغدادو بەسرە و سەماوە دەفڕێنن... سەرنگون و تیرۆریان دەکەن.\nئەم پیلانگێڕانە، گوایە ئامانجیان تێکشکاندنی ئەمریکایە. ئەمە ڕواڵەتی روداوەکانە. ناوەخنەکەی ستراتیژی تایفەگەری ترسناکە. ئەقڵیەتی تایفەگەری.. شیعە یان سوننە، جیاوازیان نیە. تیرۆرستانی سوننە، لە پێش و پاش روخانی سەدام، تاوان و ئامانجەکانیان دیار بوو. هی ئەم رەوتە تایفەگەرییە شیعەگەرایەش، زەق زەقە!\nتیرۆریستە سونیگەراکان لە سوننەی سیاسی جیاکرانەوە. شەڕی داعش پاساوێکی بەهێز بوو، رەوتێکی شیعەی چەکدار، پێچەوانەی سیاسەتی زۆربەی هێزە شیعەکانی عێراق، کە لەناو پرۆسەی سیاسیی ئاسایی وڵاتەکەن، تەنها بازوی هێزی چەکدار بەکاربهێنن و هەتا ئەشتوانن ئاژاوە بگێڕن. ئەم رەوتە ئیستا کەمتر شەڕی داعش دەکەن، زۆرتر خەریکی بەرنامەی دوای داعشن!\nهەرێمی کوردستان، لەناو بازنەی پیلانی ئەم هێزە تایفەگەراییەدایە، هەتا بە دەردی کەرکوک و خانەقین و شنگالی بەرن. بەڵگەشمان ئەوەیە، مادەی (140) کە جێ بەجێ ناکرێ... ئامانجی سیاسی-عەسکەری ترسناک هاندەری ئەم جێبەنەکردنەی مادە بنەڕەتیە دەستوریەیە. لەم چەند مانگەی دواییشدا کە نەک بودجە، بەڵکو موچەش خراوەتە قوڕگی تایفەگەریەوە، ئەمیش بەشێکە لەو پیلانەگێڕییەی دژی کوردستان لەئارادایە. لە کاتێکدا وەفدی کوردستان لە بەغدادە و هێزە شیعەکان هادی عامریان داناوە بۆ جۆرێک لە چارەسەری مامناوەنجی، کەچی لەم لاوە، پایتەختی کوردستان دەدرێتە بەر موشەک باران. ئەمەش ئەوە دەگەیەنێ رەوتی تێکدەری بەشێکی چەکداری شیعە، رێکەوتنی قبوڵ نییە!!\nتەوقیتی ئەم کارانە، رێکەوت نییە. سیناریۆی تریشی بەدواوەیەو هەمووی مەترسین لەسەر هەرێمی کوردستان. هەروەکو چۆن مەترسیشن لەسەر خەباتی مەدەنی عێراق.\nلام وایە کاتێتی، هێزە کوردستانیەکان، بەرنامەی سیاسی نەزۆکی ساڵی پار وەلا بنێین و دوور لە ڤیتۆی سیاسی نەگوجاو لەبەردەم پرۆسەی چارەسەری سیاسی ناوخۆ، هێزەکان و سەرکردەکان، بڕیاری بەرپرسیارانە بدەن بۆ کۆتایی هێنان بە سیاسەتی لێکترازان.. بەرەو سازان. ئەگینا ئەم کاتە کەمەی لەبەردەمیشدا ماوە، لەدەست دەچێ. ئەوکاتە کاڵەکیش دەستناکەوێت بە ئەژنۆی سیاسیماندا بیانکێشین!\n1 پەیامێکی کراوە دەربارەی دۆخی p.k.k و باشوری کوردستان\n2 دامەزراندنی یەكێتی لەنێوان دامەزرێنەران‌و بەرپاكەرانی شۆڕشدا\n3 تەقینەوەكە لەبەرچاومانە، بەڵام كاتی تەقینەوەكە جارێ ونە!\n4 كاكه قادری حاجی عه‌لی خه‌بات ئاوا..\n5 رووداوه‌كان وه‌كو خۆیان باس بكرێن\n6 هات‌و نەهاتەكەی هاتنی كازمی\n7 عیراقچی‌و كوردستانی، لەدیدی یٔێستاشەوە!\n8 خۆپیشاندانەكەی (12)ی مانگ‌و بێباكی حكومەت!\n9 جەژنی كرێكاران‌و دۆخی چینایەتی كرێكار دوای كۆرۆنا\n10 ژیانئاوایی "حەمەڕەشید كەریم"ی تێكۆشەری گومناو\n11 كاریگەریەكانی پۆست كۆرۆنا\n12 گەلۆ.. كوردان!\n13 یادی راپەڕین‌و راستیەكان چۆن بون؟\n14 رۆژێكی شوم\n15 كوردستان لە بەردەم دامەزراندنەوەی عیراقدا\n16 سەردەمەكەو راپەڕین‌و پێشڕەوایەتی سۆسیال – میدیا!\n17 ترامپ، بڕیارە چاوەڕواننەكراوەكان و رۆژئاوای كوردستان\n18 توركیاو لێكەوتەكانی جیابونەوەی ئاكەپە\n19 دۆخی بابەتی‌و شكستی شۆڕشی ئەیلول\n20 دوا پەیامی ئۆجەلان‌و مەترسییەكان\n21 دژایەتی گەندەڵی و راپەڕینی بەردەوام\n22 ئەنفال؛ تراژیدیای نەتەوەو ئۆباڵی ئێستامان\n23 شۆڕشگێرەكان، دەسەڵاتەكان، گۆڕانكارییەكان\n24 ئازارەكان؛ یادی روداوە نادیارەكانیشە!!\n25 یه‌كهه‌ڵوێستی‌و سه‌ركه‌وتنی فراكسیۆنه‌كان‌و پاشه‌كشه‌ی موزایه‌ده‌خوازان\n26 پاساوی تاڵانكردن مه‌هۆننه‌وه!!\n27 مه‌ترسیه‌كانی پاشه‌كشه‌ی دیموكراسی‌و په‌ره‌سه‌ندنی گه‌نده‌ڵی\n28 ئەنجامی سیاسەتی ترازان‌و ئەمریكا‌و چارەنوسی كوردستان.. (رۆژئاوا بۆ نمونە)


شه‌ریف هه‌ژاری: داوایه‌ك له ئه‌كادیمییه‌كی نه‌ته‌وه‌ییه‌وه بۆ به‌رپرسانی بزوتنه‌وه‌ی گۆڕان! – WTARIKURD\nبۆ هه‌مو ئه‌و به‌ڕێزانه‌ی كه له بزوتنه‌وه‌ی گۆڕان به‌رپرسیارێتیان هه‌یه و، به‌شێكیان له نزیكه‌وه ئه‌ناسم و، به‌شێكی دیكه‌یان ناناسم، ئه‌م داواكارییه نه‌ته‌وه‌ییه‌تان ئاراسته ئه‌كه‌م، هیوادارم قوڵتر بیر له ڕیفراندۆم و هه‌ڕه‌شه‌كانی (داگیركه‌رانی فارس و تورك و عه‌ره‌ب) له‌سه‌ر هه‌رێمی كوردستان بكه‌نه‌وه و، هه‌رچۆنتان كردووه ئه‌مشه‌و به فه‌رمی بڕیارێك ڕایگه‌یه‌نن كه: (به‌ڵێ بۆ ڕیفراندۆم) باشتره بۆ چاره‌نوسی نه‌ته‌وه‌كه‌مان، هه‌تا (نه‌چون بۆ ڕیفراندۆم) یاخود (نه‌خێر له ڕیفراندۆم) ـه‌كه‌دا.\nزۆر ڕونه، وه‌ك تاكێكی نه‌ته‌وه‌یی، پارتیی-یه‌كێتیی دونیایه‌ك سته‌میان له خودی من كردووه. ده‌یان به‌ڵگه‌م لایه له‌سه‌ر ڕێگریكردنیان لێم له خوێندنی به‌رز، له‌وه‌ی پاداشت بكرێم، له زۆر زوڵمی ترسنۆكانه و نامرۆڤانه و نانه‌ته‌وه‌ییانه لێم. هه‌مو ئه‌مانه زۆر كاری كردۆته سه‌ر ڕێڕه‌وی ژیانم، چ له ڕوی ئه‌وه‌ی بڕوانامه‌ی زۆر به‌رزم هه‌بێ و، هه‌روه‌ها چ له ڕوی مادییه‌وه.\nسه‌ره‌ڕای ئه‌وه‌ی هه‌زاران به‌ڵگه‌نامه‌ی نهێنیی به‌ریتانیا و، چه‌ندان كتێب و، توێژینه‌وه و، سه‌دان بابه‌تی نه‌ته‌وه‌ییم بۆ هه‌رچوارپارچه‌كه‌ی كوردستان نووسیوه، ئه‌وا ته‌نها چركه‌یه‌ك ئاماده‌نه‌بووم و نیم كه له ده‌ره‌وه‌ی خزمه‌ت به (دۆزی كورد و بژێوی جه‌ماوه‌ری كوردستان) بابه‌تێك بنووسم و، پاداشتی زۆری ماددیی و پله و پۆستی پێ وه‌رگرم!\nئێستا له ساته‌وه‌ختێكی ته‌واو خێرا و مێژوویی داین، من (وه‌ك شه‌ریف هه‌ژاری) تا مردنم زوڵم و سته‌می پارتیی-یه‌كێتیی لێم له یادناكه‌م و، هه‌مو به‌ڵگه‌كان كۆ ئه‌كه‌مه‌وه و، گه‌ر خودا ته‌مه‌نی دا له بیره‌وه‌رییه‌كانم ده‌ینوسمه‌وه.\nهه‌میشه له‌به‌ر ئه‌وه‌ی من له‌سه‌ر دۆزی پارچه‌كانی تر و له پێناو به‌ره‌ی له سته‌ملێكراوانی كۆمه‌ڵگا بابه‌تم نووسیوه ، ئه‌وا پارتیی-یه‌كێتیی جاش-قه‌ڵه‌مێكیان له من لا باشتر بووه! هه‌رگیزیش ئاماده‌نه‌بون له خراپترین دۆخم دا سه‌رم نه‌وی بكه‌م بۆ پاره و پۆست و بڕوانامه‌ی به‌رز!!\nبه‌ڵام له‌گه‌ڵ هه‌مو ئه‌وانه‌ش دا، له پێناو مێژوویه‌كی ته‌واو خۆخۆر و ڕیڕه‌وی دیرۆكێكی ناسیۆنالیزمی كوردانه‌ی ته‌واو شوانكاره و خێڵه‌كی و، له‌پێناو خوێنی ملیۆنان شه‌هیدی ناو مێژووی هه‌مو گه‌للی كورد، ئه‌وا (ده‌نگی به‌ڵێ) له ڕیفراندۆمه‌كه‌دا ده‌ده‌م.\nئه‌گه‌رچی پێموایه كه‌مێك كاته‌كه‌ی دره‌نگه و منیش كه‌سێكی نا-حیزبیم، به‌ڵام داواكارم له سه‌ركرده‌كانی بزووتنه‌وه‌ی گۆڕان هه‌رچۆنیان كردووه به‌یاننامه‌یه‌كی فه‌رمی ڕاگه‌یه‌نن و، داوا له جه‌ماوه‌ر بكه‌ن به (به‌ڵێ ده‌نگ بده‌ن) له ڕیفراندۆمه‌كه‌دا.\nده‌بێت یه‌ك حه‌قیقه‌تمان لا گرنگ بێ: ئه‌وانه‌ی كه زوڵمیان له‌لایه‌ن پارتیی-یه‌كێتییه‌وه لێكراوه و ئه‌وانه‌شی حیزبی ئۆپۆزسیۆنی دژه سته‌مكارییه‌كانی پارتیی-یه‌كێتیین، نابێت وه‌ك پارتیی-یه‌كێتیی (بیر بكه‌نه‌وه!).\nچونكه ئه‌گه‌ر وا بیریان كرده‌وه، له‌گه‌ڵ پارتیی-یه‌كێتیی دا هیچ جیاوازییه‌كیان نیه! به‌ڵكو وا باشتره له نێوان به‌ره‌ی (مه‌سعود به‌رزانی، هیرۆ ئیبراهیم ئه‌حمه‌د، كۆسره‌ت ڕه‌سوڵ، سه‌لاحه‌دین به‌هادین، محمدی حاجی مه‌حمود و بزوتنه‌وه‌ی ئیسلامی و حیزبی شوعی) و به‌ره‌ی (خامنه‌یی- مالیكی- عه‌بادی و ئه‌ردۆگان)، ئه‌وا به‌ره‌ی (مه‌سعود به‌رزانی، هیرۆ ئیبراهیم ئه‌حمه‌د، كۆسره‌ت ڕه‌سوڵ، سه‌لاحه‌دین به‌هادین، محمدی حاجی مه‌حمود و بزوتنه‌وه و حیزبی شوعی) هه‌ڵببژێرین. چونكه به‌ره‌ی یه‌كه‌م به زمان كوردن و، ئێمه‌ش هه‌زاران ساڵه ته‌نها له‌به‌ر (كورد)بوونمان قه‌له‌پاچه ده‌كرێین!\nمێژوو ئه‌م داواكارییه‌ی من ئه‌هێڵیته‌وه و، هه‌ڵوێستی ئێوه‌ش، بۆیه وه‌ك ئه‌كادیمیه‌كی نه‌ته‌وه‌یی ئه‌یڵێمه‌وه باشتره به‌یاننامه‌یه‌كی فه‌رمی بڵاوبكه‌نه‌وه و ڕایگه‌یه‌نن: (به‌ڵێ له ڕیفراندۆمه‌كه‌دا) لامان په‌سه‌ندتره تا نه‌چون بۆ ده‌نگدان یاخود (ده‌نگدان به نه‌خێر) له ڕیفراندۆمه‌كه‌دا.


میدیاکانى پارتى کرێکارانى کوردستان (پەکەکە) بڵاویان کردەوە، لەناوچەى سیانێى گارە شەڕى قورس بەچڕى لەنێوان گەریلاکانى پەکەکە و سوپاى تورکیادا بەردەوامە و گەریلاکانى پەکەکەش توانیویانە لەچەند ناوچەیەک پاشەکشە بە هیلیکۆپتەرى کوبراى تورکیا بکەن.\nبەگوێرەى هەواڵى میدیاکانى پارتى کرێکارانى کوردستان (پەکەکە) (11ى شوباتى 2021) کە "ناس کورد" بەدواداچوونى بۆ کردووە، لەبەرەبەیانى ئەمڕۆەوە تا ئێستا شەڕى چڕ بە بەشدارى هیلیکۆپتەرى کوبرا و فڕۆکە جەنگییەکانى تورکیا لەدژى گەریلاکانى پارتى کرێکارانى کوردستان بۆ سەر ناوچەى گارە کە پەکەکە بەناوچەکانى هەرێمى میدیا ناوى دەبات، بەردەوامە.\nئاماژە بۆ ئەوەش کراوە، میدیاکانى تورکیا دانیان بەوەدا ناوە کوژراو و برینداریان لەو شەڕەدا هەیە کە لەناو ئەوانەدا بەرپرسێکى باڵاى سەربازى تێدایە بەناوى هارون تورهان و سەربازێکى تر کوژراوە و چەند بریندارێکى تریش هەیە.\nهەر بەپێى میدیاکانى پەکەکە، شەڕەکە زیاتر کەوتووەتە ناوچەى سیانێیى گارە و بەقورسى و چڕى بەردەوامە و گەریلاکانى پەکەکەش توانیوویانە پاشەکشە بەهیلیکۆپتەرى کوبراى تورکیا بکەن بەڵام دابەزینى سەرباز لەسەر چیاى گارە لەلایەن فڕۆکەکانى تورکیاوە بەردەوامە.\nبەرەبەیانى دوێنێ (چوارشەممە) سوپاى تورکیا بۆردومانى چیاى گارەى سەر بەپارێزگاى دهۆکى کرد و دواتر لە ڕێگەى هەلیکۆپتەرەوە هێزى دابەزاند و شەڕ و پێکدادان لەنێوان ئەو هێزە و گەریلاکانى پەکەکە سەریهەڵدا.